Tahanan Malaysia Luah Perasaan Dan Kongsi Kehidupan Di Penjara Indonesia

Pertubuhan Bina Bangsa adalah sebuah NGO yang dianggotai ramai sukarelawan terdiri daripada peguam, ahli perniagaan, penulis dan dari beberapa bidang profesional yang lain.

Sebagai sebuah pertubuhan tidak bermotifkan keuntungan, aktiviti yang dijalankan lebih kepada bantuan kemanusiaan di dalam dan luar negara khususnya melibatkan rakyat Malaysia.

Bertitik-tolak di atas keazaman itu, kami bertolak ke Medan, Indonesia untuk melakukan kunjungan hormat ke atas Konsulat Jeneral Malaysia, Tuan Amizal Fadzli Rajali di sana.

Memandangkan sewaktu tiba ia merupakan hari cuti umum di Indonesia, kami memilih untuk mengadakan perbincangan tidak formal dengan para pegawai konsulat sambil makan tengah hari di salah sebuah restoran di pinggir bandar.

Juadah nasi padang yang menyelerakan itu bagaimanapun ‘terbantut’ apabila Amizal Fadzli memaklumkan terdapat ramai rakyat Malaysia yang ditahan di negara itu atas pelbagai kesalahan seperti tinggal lebih waktu, memasuki perairan Indonesia secara haram (nelayan), penipuan dan pelbagai lagi.

Namun menurutnya kesalahan yang paling banyak dilakukan yang berkaitan dengan dadah.

Pasukan berkuasa di sana sangat memandang berat gejala pengedaran dan penagihan dadah sehingga memaksa mereka mengetatkan kawalan terutama di pintu masuk ke negara itu seperti pelabuhan dan di lapangan terbang.

Disebabkan inilah, ramai rakyat Malaysia yang melakukan kesalahan berkenaan telah diberkas dan terpaksa meringkuk di dalam penjara-penjara sekitar Indonesia. Tidak terkecuali di bandar besar seperti di Medan.

Biarpun kami di pertubuhan juga tidak mahu bertolak-ansur darihal dadah ini, namun jauh di sudut hati kami juga, atas dasar kemanusiaan dan keprihatinan, perasaan untuk menziarahi mereka meluap-luap apatah lagi bila mengenangkan nasib mereka yang terkurung beribu batu dari tanah air sendiri. Jauh dari anak isteri dan mereka yang tersayang.

Dengan bantuan Pegawai Liaison Keselamatan Konsulat, ASP Sham Ahmad dan pegawai Imigresen, Puan Salmiah, keesokan harinya kami bertolak ke Rumah Tahanan Negara (RUTAN) Klas 1 Medan di Tanjung Gusta.

Pada mulanya kami terbayang imej ‘ngeri’ penjara di Indonesia yang terkenal dengan kesesakan tahanan di dalam sel, namun semuanya terubat apabila melihat keadaan penjara di Medan ini yang dicat dengan warna-warna lembut, malah jangan terkejut ada patung zirafah di lamannya, macam di taman permainan kanak-kanak pula rasanya!

Tetapi memang diakui, daripada pengamatan kasar kami, jumlah tahanan memang sangat ramai.

Keadaan di sana sangat sibuk dengan kenderaan penjara yang keluar masuk, hiruk-pikuk tahanan yang baru sampai dan yang baru nak dibawa ke mahkamah, seperti masuk dalam pesta keramaian pun ada juga.

Kami tiba kira-kira pukul 10.30 pagi. Setelah menunggu kira-kira setengah jam, seramai lima banduan orang Malaysia dibawa masuk ke bilik perjumpaan tahanan yang terletak dalam kompleks penjara tersebut.

Ada yang tersenyum, ada yang berwajah sugul malah ada yang seolah-olah dalam keadaan bingung!

Senyum mungkin kerana gembira dengan kehadiran kami, NGO pertama dari Malaysia yang melawat mereka. Sugul mungkin kerana memikirkan nasib yang mereka terima. Bingung mungkin kerana baru bangun tidur!

Setelah memperkenalkan diri dan tujuan kami bertemu mereka, masing-masing mula kelihatan semakin selesa. Seorang demi seorang kemudiannya mula memperkenalkan diri.

Tidak cukup dengan itu, mereka tidak mengambil masa yang lama untuk terus meluahkan perasaan dan berkongsi kehidupan mereka di penjara tersebut.

Rata-rata menerima ketentuan takdir atas perbuatan yang telah mereka lakukan namun pada masa yang sama mengharapkan agar boleh dibebaskan secepat mungkin atau paling tidak pun hukuman penjara yang mereka terima boleh dikurangkan supaya mereka boleh pulang ke Malaysia.

Bagi Rahman (bukan nama sebenar), kehidupan di penjara itu tidaklah seburuk yang disangka namun tetap mengakui berasa tertekan khususnya bila mengenangkan tiada saudara-mara dari Malaysia yang datang menziarahinya sejak dimasukkan ke sini lebih setahun yang lalu.

“Mungkin mereka tak ada duit nak datang. Tetapi Alhamdulillah adakalanya saya berpeluang bercakap dengan mereka di tanah air melalui telefon. Duit saya pun banyak dah habis waktu perbicaraan dulu.

Nak kata saya dibuli di sini, takde juga. Mereka tahu saya orang Malaysia dan setakat ini tak ada kejadian yang merisaukan berlaku, nama pun penjara, mana ada penjara yang selesa,” katanya yang berasal dari Johor.

Bagi Ah Lek (bukan nama sebenar), kesilapannya melibatkan diri dalam dadah setelah gagal dalam perniagaan benar-benar telah memusnahkan masa depannya.

“Saya kahwin dengan orang Medan. Bila perniagaan saya gagal, saya tertekan dan mula mengambil dadah untuk melupakan masalah saya yang bertimpa-timpa tetapi tak lama selepas berjinak-jinak dengan dadah, saya ditangkap.

Saya harap betul kalau dapat segera keluar dari sini, tetapi prosesnya bukan mudah, cara macam mana nak buat pun saya masih keliru,” katanya yang berasal dari Kajang, Selangor dan telah memeluk agama Islam semasa berada di sini.

Bagi Hussein (bukan nama sebenar) pula, kedatangannya ke Medan benar-benar memusnahkan kehidupannya apabila ditangkap di Lapangan Terbang Antarabangsa Kuala Namu ketika membawa sejumlah besar dadah.

“Masa di Malaysia, saya dapat lepas pemeriksaan tetapi malang menimpa bila saya tiba di sini, pihak polis dapat mengesan bagasi saya yang mengandungi bahan terlarang itu.

Kini saya pasrah sajalah untuk menghabiskan 13 tahun hukuman penjara kat sini, kalau boleh biarlah saya jalani hukuman ini, saya tak mahu menyusahkan keluarga di Malaysia, redha sajalah,” katanya yang berasal dari Pulau Pinang.

Selepas kira-kira sejam berada di penjara tersebut, kami beredar dari penjara berkenaan. Walaupun kesal dengan perbuatan para banduan ini yang bukan saja telah memalukan diri sendiri dan keluarga, tetapi juga nama baik negara – namun sebagai seorang manusia, naluri kasihan tetap ada.

Kami sempat memberi sedikit buah tangan sumbangan persatuan dan pihak konsulat kepada para banduan ini dan berdoa agar mereka dapat pulang ke tanah air dan bertemu semula dengan mereka yang tersayang walaupun hakikatnya, ia bukan satu perkara yang mudah.

Semoga ada sinar di hujung kehidupan anak bangsa kita ini.

Terima kasih tak terhingga kepada pihak konsulat yang diketuai oleh Tuan Amizal, ASP Sham dan Puan Salmiah kerana tanpa kerjasama yang mereka berikan, kami dari Pertubuhan Bina Bangsa tak mungkin sampai hingga ke sini.

Melawat banduan di penjara bukan satu perkara yang ‘glamour’ namun kalau bukan kita, siapa? Kalau bukan sekarang, bila?


‘Tahanan Wanita Nak Minta Pad Pun Susah’ – Netizen Bandingkan Layanan VIP Najib Dengan Banduan Biasa

Beberapa hari ini tular sebuah ciapan yang mendakwa bahawa bekas Perdana Menteri yang didapati bersalah menyeleweng dana rakyat Malaysia mendapat layanan istimewa oleh agensi kerajaan.

Dakwaan itu antaranya melibatkan pengubahsuaian ruang penjara untuk Najib dan rancangan untuk membawa dia ke Hospital Rehabilitasi Cheras (HRC) bagi memudahkannya menerima tetamu dan mendapat kemudahan orang kenamaan (VIP).

Menteri Kesihatan, Khairy Jamaluddin dalam kenyataan beliau menyatakan bahawa ini satu prosedure biasa yang dilakukan oleh pihak Kementerian Kesihatan kepada banduan.

Penjelasan YB @Khairykj, Menteri Kesihatan berhubung dakwaan layanan istimewa. pic.twitter.com/0EEPbYqRbe

— KKMalaysia🇲🇾😷 (@KKMPutrajaya) September 22, 2022

Bagaimanapun kenyataan Khairy dibidas oleh sesetengah netizen. Ada yang mendakwa bahawa ini bukan prosedure biasa, tetapi sebenarnya adalah layanan istimewa kepada bekas Perdana Menteri tersebut.

“Standard procedure apa? Tahanan reman nak inhaler pun polis tak bagi masuk lokap. Pad wanita pun taknak bagi. Pergi mahkamah semula pakai seluar darah period. Standard procedure apa rakyat biasa kena treat like this when they need the medical attention? Gila,” kata Habel Edward di akaun Twitter miliknya.

Selain itu, pemimpin pelajar Universiti Islam Antarabangsa (UIA), Aliff Naif turut berkongsi pengalaman beliau dilayan oleh polis semasa ditahan sementara menunggu wang jaminan dibayar, “Pasal tahanan tak dapat inhaler tu betul hahaha. Masa aku dalam lokap tempoh hari, air ventilation dia tak berapa elok. Aku pun nak start kena asthma attack. Inhaler aku dalam bag dekat court. Minta inhaler kena marah. Nasib ada tahanan dengan aku yang baik offer inhaler dia.”

Give the number of prisoners that had been refered to cheras rehabilitation since it is deemed as normal SOP

— Ati Ibrahim (@korzuen) September 22, 2022

Is this isn’t special privileges, then what is it!!! Will this be given to ordinary convicts! And why he isn’t in cuffs with orange convict attire when transported to attend court proceedings!!!

— Jimmy Ang (@AngAn21445285) September 23, 2022

Tambahan daripada itu, Timbalan Presiden PKR Rafizi Ramli berkata bahawa tulisan-tulisan di Facebook Najib tidak menggambarkan keadaan kesihatannya yang teruk. Beliau seperti mempunyai akses bebas kepada dunia luar, yang mungkin mengesahkan dakwaan berkaitan layanan istimewa kepada “merpati” di penjara.

Anak kepada bekas Perdana Menteri kedua Tun Razak itu sedang menjalani hukuman penjara 12 tahun selepas Mahkamah Persekutuan mengekalkan sabitan dan hukuman terhadapnya dalam kes dana RM42 juta SRC International Sdn Bhd.

Beliau yang merupakan Perdana Menteri pertama yang dipenjara kerana menyeleweng duit rakyat Malaysia telah dimasukkan ke Hospital Kuala Lumpur minggu lepas dan dikatakan menghadapi masalah ulser perut dan darah tinggi.


Tahap Kematangan Rakyat Tentukan Baik Atau Buruk ‘Viral’ Di Media Sosial

Penggunaan internet memberi kesan yang besar terhadap kehidupan kita hari ini termasuklah rangkaian media sosial. Kajian pada tahun 2015 memberitahu sebanyak 18 juta pengguna media sosial yang aktif di Malaysia dan angka ini semakin bertambah dari tahun ke tahun.

Sedar atau tidak, pengaruh media sosial sangat hebat hari ini. Dan apabila menyentuh berkenaan media sosial, perkara yang viral atau tular ini adalah topik utama. Persoalannya, adakah ia baik atau tidak?

Tamparan media sosial sangat menakjubkan, ia boleh jadi kedua-duanya sekali. Antara baik dan juga buruk.

Oleh kerana ianya percuma, semua orang bebas menyebar sesuatu isu tanpa sempadan baik berbentuk cerita, berita, video atau gambar. Siapa yang paling hangat, dialah yang paling mendapat perhatian.

Kalau hendak dibandingkan, berita berunsur negatif lah yang paling banyak mendapat perhatian. Tak kiralah samada berita pak cik berkopiah bermanja-manja dalam kereta, makcik tua bergaduh di tempat letak kereta atau seumpamanya. Cepat sangat tersebar.

Zaman sekarang semua orang mahu jadi yang paling cepat sebar berita. Sahih atau tidak itu belakang kira.

Sebenarnya yang mendorong tindakan ini adalah pemikiran individu tersebut termasuk yang menyokong. Tahap kematangan seseoranglah yang menentukan siapa mereka. Kalau anda lihat lebih banyak keburukan di media sosial, itu petanda tahap kematangan rakyat Malaysia masih lagi dalam paras kritikal.

Setiap orang bertanggungjawab dengan apa yang mereka sebar di media sosial, termasuk yang berkongsi. Pastikan setiap perkara yang ingin disebarkan benar, tidak menceroboh hak peribadi orang lain termasuk unsur berbaur fitnah serta hasutan.

Sifirnya, orang yang baik tidak suka berkongsi sesuatu yang sia-sia seperti berita kotor, khabar angin, atau gosip murahan semata-mata dahagakan perhatian. Berbeza dengan orang yang sebaliknya.

Apa yang anda kongsi sedang memberitahu siapa anda.

Jadikan medium internet hari ini membentuk komuniti yang membawa kebaikan khasnya rakyat Malaysia. 3 Tahun lagi kita hampir mencapai wawasan 2020, maka menjadi tanggungjawab kita untuk memastikan aplikasi dalam media sosial terus relevan sebagai penyalur maklumat yang positif.

Saya sangat gembira jika anda kongsikan kisah inspirasi dan cerita positif bersama pembaca di Vocket. Hantarkan ke email bukhari{at}thevocket.com atau klik di sini.


Tahap Kesuburan Lelaki Di Malaysia Didakwa Berada Pada Tahap Membimbangkan

Timbalan Menteri Pembangunan Wanita, Keluarga dan Masyarakat Aiman Athirah Sabu memberitahu Dewan Negara hari ini bahawa isu ketidaksuburan lelaki di negara ini telah mencapai tahap membimbangkan.

Dia memetik data analisis sperma daripada Lembaga Penduduk dan Pembangunan Keluarga Negara, yang mendapati 60 peratus daripada ujian menunjukkan keputusan yang tidak normal.

“Ini secara langsung menyumbang kepada peningkatan masalah kesuburan dalam pasangan suami isteri di Malaysia,” Bernama memetik beliau sebagai berkata.

“Pada masa sama, kadar kelahiran di negara kita juga menunjukkan trend menurun sejak 40 tahun lalu, dan ia berkait rapat dengan kadar kesuburan, dengan data Jabatan Perangkaan Malaysia menunjukkan 1.7 anak bagi setiap wanita yang berkahwin di 2021,” katanya pada sesi soal jawab.

Kenyataan itu dibuat sebagai menjawab soalan Senator Dr Dominic Lau Hoe Chai berhubung usaha kementerian menangani penurunan kadar kelahiran.

Aiman Athirah menjelaskan bahawa, pada Oktober tahun lalu, Klinik Kesejahteraan Lelaki mula beroperasi di klinik subfertiliti lembaga itu di ibu negara.

Perkhidmatan ini akan diperluaskan ke enam lagi klinik LPPKN di semenanjung dan Sarawak hujung tahun ini. Menurutnya, inisiatif itu telah menghasilkan 6,000 kehamilan dan 4,000 kelahiran, yang setanding dengan pusat rawatan kesuburan antarabangsa.

Menurut Aiman Athirah, inisiatif itu telah menghasilkan 6,000 kehamilan dan 4,000 kelahiran setakat ini, yang setanding dengan pusat rawatan kesuburan antarabangsa.

Beliau juga menyatakan bahawa beberapa faktor menyumbang kepada penurunan kadar kesuburan, termasuk perubahan gaya hidup dan kos sara hidup yang tinggi, penyertaan wanita dalam tenaga buruh, dan perkahwinan lewat yang membawa kepada peluang yang lebih pendek untuk pembiakan.


Lihat Bagaimana Tahap Pencemaran Udara Yang Teruk Di India

Sebut sahaja India, terus sahaja saya terbayang akan kecantikan senibina Taj Mahal. Sayangnya, realiti suasana di India tidaklah secantik seperti apa yang saya bayangkan. Faktor kebersihan adalah persiapan paling penting anda perlu ambil tahu sebelum ke sana.

Baca juga: 30 Cabaran Yang Bakal Anda Lalui Apabila Travel Di India

Keadaan jalan di sekitar ibu kota seperti New Delhi berdebu teruk, ini mungkin boleh menjejaskan kesihatan. Dalam satu index baru-baru ini menyatakan New Delhi sebagai bandar dengan pencemaran udara yang paling teruk di dunia.

Pada tahun ini, New Delhi juga mencatatkan rekod pencemaran udara paling teruk dalam sejarah India. Selain itu, pertubuhan kesihatan sedunia , WHO (World Health Organization) turut merekodkan New Delhi sebagai bandar paling kotor di dunia.

Anda boleh lihat bagaimana tahap pencemaran udara di sekitar India melalui foto yang dipamerkan di bawah.

Buat anda yang mahu travel ke India dinasihatkan supaya membuat persiapan sebaik mungkin terutama berkenaan isu kesihatan. Meskinpun begitu, India tetap merupakan negara yang penuh bersejarah dan menarik untuk dikunjungi.

Kalau mahu ke India, Kashmir merupakan destinasi paling ideal untuk dilawati.

BACA: 10 Tips Khas Buat Anda Yang Mahu Travel Ke Jammu Dan Kashmir


1001 Keunikan Yang Tersembunyi Di Macao

Mengembaralah kerana ianya cara terbaik untuk kita memahami sendiri cara masyarakat setempat dan budaya di sesebuah lokasi. Destinasi seperti Jepun, Korea Selatan, Vietnam dan beberapa negara ASEAN lain sering menjadi pilihan untuk melancong. Tetapi pernah atau tidak terlintas dalam fikiran anda untuk ke Macao?

Jika tidak, harap anda pertimbangkan bandar Macao ini dalam destinasi wajib travel anda. Menarik tentang bandar Macao ini adalah sejak kurun ke-16, Macao berada dibawah seliaan pentadbiran Portugis sebelum dikembalikan semula ke kerajaan China pada tahun 1999.

Menerusi satu trip yang dianjurkan pihak Macao Government Tourism Office (MGTO), kami berpeluang untuk ke Macao bulan lalu untuk merasai sendiri pengalaman jalan-jalan di Macao ini. Jadi saya akan ceritakan pengalaman sepanjang berada di sana.

A post shared by  John Carry Credo (@johnxcarry) on Oct 5, 2016 at 2:53am PDT

Sejarah negara Macao juga sangat unik dan boleh dikaitkan dengan Tanah Melayu. Kenapa kami kata begitu? Kerana Macao satu ketika dahulu pernah ditadbir oleh Portugis. Jadi memang banyak tinggalan sejarah jajahan Portugis yang dapat dilihat di Macao.

Mount Fortress dan Ruins of St Paul’s adalah antara tinggalan sejarah di sini yang hampir sama seperti binaan Portugis di Melaka, A Famosa. Seperti juga di Melaka, Mount Fortress dan Ruins of St Paul’s ini diangkat sebagai Tapak Warisan Dunia UNESCO dan tempat wajib lawat sekiranya anda sampai ke Macao.

Di Mount Fortress terletaknya Muzium Macao dan anda perlu masuk ke muzium ini untuk mengetahui sejarah Macao dengan lebih lanjut. Saya juga terkejut apabila melihat belacan ada di muzium ini dan menurut sejarah, belacan dibawa masuk ke Macao oleh pedagang dari Melaka dan belacan turut digunakan dalam masakan traditional Macao.

The Gotham City Of Macao. Personally, this is my favourite hotel in Macao in term of theme. They even fit in one ferris wheel up there! Spektakular Macao #Macao #StudioCityMacao #LawaLeknet #GothamCity #BukanGotamLendu

A post shared by  Jam Anwar (@jam_anwar) on Apr 21, 2018 at 2:01am PDT

Setibanya anda ke sini, anda akan dikejutkan dengan architecture yang pelbagai di pulau ini. Perkara pertama yang akan keluar daripada mulut anda pastinya perkataan ‘Wow’ kerana saya sendiri tidak menyangka pulau ini mempunyai bangunan tinggi yang hebat-hebat belaka.

Kebanyakkan bangunan yang hebat ini adalah hotel Setiap hotel mempunyai rekaan dalaman yang berlainan untuk menarik perhatian pelancong untuk menginap di hotel mereka. Ini adalah di kawasan new Macao.

A post shared by  이혜린 (@22v.z) on May 24, 2018 at 11:16pm PDT

Awesome street & people #macao #BukanBiasaBiasa

A post shared by  Jam Anwar (@jam_anwar) on Apr 18, 2018 at 4:32am PDT

Di bahagian old Macao tidak kurang hebatnya. Di sini anda boleh lihat suasana kehidupan penduduk Macao yang lain pula. Kemajuan di Macao ini boleh dikatakan seimbang dan anda perlu ke seluruh pulau untuk merasai keindahannya. Di kawasan inilah terletaknya Monte Fort, Ruin of St Paul dan Senado Square untuk anda membeli barangan cenderahati dan sebagainya.

[S c a m p a r l a B e l l a] to have a beautiful escape.. x . . . #styleblogger #fashionblogger #sydneygirl #inmacau #macao #macaovenetian #venezia #macau #venetianmacau #polkadots #travelgram #travelbabe #traveltime #piazzasanmarco

A post shared by  A l i c e.P e t r i n a (@aliceinthecountryofclover) on May 30, 2018 at 6:35am PDT

ถ้าเจอของจริง รูปก็จะต้องเยอะกว่านี้อีกหรอ 😩 #parisianmacao #macau #eiffeltower

A post shared by  Nuttamon K. (@originalnutt) on May 15, 2018 at 8:59am PDT

Boleh kata satu benua Eropah ada di sini! Mengapa saya kata demikian? Kerana kebanyakkan hotel di sini mengambil inspirasi dari Eropah untuk rekaannnya. Jika anda ke hotel Parisian anda rasa seperti anda di Paris (siap dengan replika Eiffel Tower yang hebat), Jika anda ke Venetian anda rasa seperti anda berada di Venice dan jika anda ke Legend Palace Hotel pula anda rasa seperti anda berada di Rom. Memang dahsyat mereka mencipta ilusi ini dan sesuatu yang anda tidak dapat rasa di tempat lain.

Night #macau #WowMacau #macaulifestyle #visitmacau #photography #way2ill #justgoshoot #parisianmacao #citylife

A post shared by @ stevennnnnnnn_ on May 25, 2018 at 7:26am PDT

Aktiviti yang anda wajib anda lakukan adalah hotel hopping kerana di setiap hotel ada butik jenama terkemukanya yang tersendiri. Jadi, anda perlu ke setiap hotel untuk window shopping jenama yang anda suka. Kebanyakkan hotelnya juga walking distance untuk memudahkan anda hotel hopping ini.

Jangan terkejut kerana hotel seperti Venetian mempunyai 500 butik dan kedai di dalamnya! Satu hari pun tak tentu habis untuk pusing satu Venetian. Apa tah lagi untuk pusing satu Macao.

Selalunya jika kita mahu travel, makanan halal adalah salah satu perkara penting yang kita akan lihat. Ketika ini, sudah banyak restoran yang menawarkan menu halal di Macao.

Sepanjang kami di Macao, ini adalah antara restoran halal yang boleh anda kunjungi sekiranya anda tiba ke Macao – Dong Lai Shun Muslim Restaurant, Taste Of India (Roti nan keju terbaik yang saya pernah makan), makanan laut di Coast (MGM, Cotai) dan Golden Peacock (Restoran Michelin Star).

Jika anda sudah tiba di Macao, tidak sah kedatangan anda jika tidak cuba portuguese egg tart Lord Stow. Ini adalah egg tart paling sedap pernah kami makan dan disebabkan itu egg tart oleh Lord Stow ini tersenarai dalam pilihan tempat makan perlu dikunjungi oleh TripAdvisor serta Michelin Star certified.

Apa yang saya dapat simpulkan adalah di Macao, tersembunyi 1001 keunikan yang boleh anda jelajahi. Sisi moden dan pembangunan pesat bandar Macao langsung tidak mengganggu sisi traditional Macao.

Ya, jika anda peminat filem ‘Now You See Me 2’ pasti anda akan lebih teruja. Anda juga boleh melawat sendiri set penggambaran filem ini di sini. Jadi tidak perlu fikir panjang, masukkan Macao dalam senarai wajib travel anda. Dalam artikel kedua, saya akan kongsikan pula tentang aktiviti menarik yang anda boleh buat di Macao. Teruja mahu cerita tetapi tunggu ya?


Bakal Ke Gold Coast Australia? 13 Aktiviti Termasuk Yang Percuma Untuk Rujukan Anda

Bila sebut Gold Coast, Australia pasti yang terbayang adalah pantai dan taman tema yang sering menjadi bualan mereka yang telah berkunjung ke sini. Tetapi kebanyakan rakyat tidak tahu bahawa Gold Coast ada banyak lagi tempat yang seronok untuk pelancong.

Untuk pengetahuan, Gold Coast merupakan bandar keenam terbesar di Australia dan kedua terbesar di wilayah Queensland selepas ibu negerinya iaitu Brisbane. Ia juga terkenal sebagai syurga sukan luncur ombak, bangunan pencakar langit, taman tema, dan hutannya yang menarik untuk diterokai.

Gold Coast memiliki banyak taman tema yang sesuai dikunjungi sama ada bagi golongan muda mahupun yang telah berkeluarga. Antara yang popular adalah Warner Bros Movie World, Dream World, Sea World dan Wet ‘n’ Wild.

Nak shopping untuk barang berjenama dengan harga yang lebih murah, anda mestilah berkunjung ke Harbour Town – outlet berjenama di Gold Coast yang menawarkan diskaun sehingga 70%.

Anda juga boleh dapatkan booklet pelancongan di kaunter GC Tourist Shuttle di lapangan terbang. Booklet Get Around Guide disediakan percuma untuk para pelancong yang datang ke Gold Coast.

Pada mukasurat 8 dan 9 booklet, ada disediakan peta dan lokasi menarik yang boleh anda kunjungi. Mudah nak tanda dan rancang ke mana anda nak pergi sepanjang mengembara di sini.

Brisbane terletak kira-kira sejam perjalanan dari Gold Coast. Sunshine Coast pula hanya mengambil masa dua jam dari Gold Coast.

Berikut kami senaraikan 13 aktiviti yang boleh anda lakukan sepanjang di Gold Coast, Brisbane dan Sunshine Coast.

Bayaran masuk: AUD27 (RM88)
AUD25 (RM81) bagi tempahan online.
Website: infinitygc.com.au

Jika ke Surfers Paradise mesti ingat ada pantai sahaja kan? Sebenarnya tidak. Di sini juga ada Infinity Maze. Mereka yang gemarkan adventure yang berbeza pasti tak nak lepaskan peluang masuk ke sini. Pengembaraan ilusi, muzik funky serta kesan bunyi menjadikan ia satu pengalaman yang mengujakan.

2. Beri makan burung lorikeet di Currumbin Wildlife Sanctuary

Bayaran masuk: Percuma (untuk beri burung makan)
 Bayaran masuk ke Currumbin Wildlife Sanctuary : AUD50 (RM162)

Pastikan anda bijak uruskan masa supaya dapat sertai aktiviti memberi makan kepada burung lorikeet yang diadakan dua kali sehari iaitu pada jam 8 pagi and jam 4 petang. Burung-burung jinak ini akan terbang turun dan siap boleh makan dari tapak tangan anda. Dan aktiviti ini adalah PERCUMA!

3. Lihat migrasi ikan paus antara bulan Mei dan Oktober

Sepanjang bulan Mei hingga Oktober, beribu-ribu ikan paus humpback akan bermigrasi dalam kelompok dari Antartika ke utara dan selalunya haiwan ini akan berulang-alik melintasi pesisir pantai. Selain itu, anda juga boleh menikmati alam semula jadi yang terdapat di lokasi-lokasi menarik ini.

4. Hirup udara segar di Tamborine Rainforest

Hakikatnya, Gold Coast bukan sekadar pantai dan taman tema. Bagi pencinta alam, Gold Coast turut menawarkan alam semulajadi yang boleh anda terokai di hutan hujan Tamborine (atau dikenali sebagai Tamborine Rainforest).

Kenali pokok dan tumbuhan unik yang terdapat di Australia, berkelah dan lihat secara dekat hidupan liar seperti burung dan serangga. Jika anda mencari ketenangan, di sini adalah tempatnya. Jauh daripada hiruk-pikuk dan orang ramai, hutan ini turut juga dijaga dengan baik oleh para sukarelawan.

5. Lepak di pantai dan taman, termasuk di Surfers Paradise

Ini aktiviti percuma yang paling mudah dilakukan di Gold Coast. Ditambah dengan gelaran ‘surfers paradise’ yang diberikan oleh beberapa pihak kerana keindahan pesisir pantainya.

Selain itu, taman-taman permainan yang terdapat di Gold Coast turut dijaga rapi, sesuai untuk aktiviti berkelah. Kemudahan tempat duduk dan barbeku turut disediakan.

Taman-taman permainan yang terdapat di Gold Coast turut dijaga dengan baik dan sesuai dijadikan sebagai tempat berkelah. Kemudahan tempat duduk dan bbq turut disediakan di taman.

Paling kurang boleh layan matahari terbenam, atau sekadar ambil angin laut sambil menikmati suasana dan angin pantai di sini.

Percutian ini sebenarnya tidak hanya terhad untuk anda meneroka Gold Coast sahaja. Brisbane hanya terletak kira-kira sejam perjalanan dari Gold Coast.

Banyak aktiviti yang boleh dilakukan di Brisbane hingga pening nak pilih. Kami senaraikan lima aktiviti percuma berikut untuk rujukan anda:

Sama ada anda berminat dengan senibina, street art mahupun tentang sejarah Perang Dunia Kedua, anda boleh sertai lawatan percuma sambil berkenalan dengan penduduk tempatan melalui program Bribane Greeter Tour.

Melalui program ini anda akan dibawa melawat beberapa lokasi menarik dan bersejarah yang terdapat di ibu negeri Queensland ini oleh para sukarelawan di sini. Untuk maklumat lanjut tentang masa dan lokasi bertemu sebelum tour bermula, anda boleh semak di website queensland.com/tour/Brisbane-Greeters.

7. Naik bot CityHopper menyeberang Sungai Brisbane

Jika anda ke pinggir Sungai Brisbane dan nampak bot kecil Cityhopper berwarna merah, jangan tengok saja. Bot ini menyediakan pengangkutan percuma antara Sydney Street Terminal di New Farm Park dan North Quay di Brisbane Central Business District.

Sambil naik bot, dapat peluang lihat Brisbane dari sudut berbeza. Lagipun free. Naik sajalah.

Sebelum naik bot, apa kata lepak dulu sekejap di New Farm Park. Taman seluas 15 hektar ini pada asalnya adalah sebuah ladang, kemudian ditukar menjadi taman. Dianggarkan 18,000 pengunjung melawat taman ini setiap minggu.

Trip tour di City Hall Clock Tower ini diadakan setiap 15 minit sepanjang waktu operasi. Dibina antara tahun 1920 – 1930, menara jam ini merupakan bangunan tertinggi di Brisbane hingga tahun 1960. Pemandangan dari dek pemerhati menjanjikan lanskap menarik termasuk King George Square dan bangunan lain di sekitarnya.

10. Menikmati pemandangan indah Brisbane pada waktu malam

Sebagai ibu negeri wilayah Queensland dan terletak di pesisir Sungai Brisbane, bandar Brisbane menyajikan pemadangan cantik di waktu malam. Selepas seharian melihat dan berjalan di sekitar bandar mahupun di national park, waktu malam boleh diperuntukkan untuk melihat keindahan bandar ini.

11. Scenic drive dari Gold Coast ke Sunshine Coast melalui Pacific Coast Way aka Route 66

Memandu daripada Gold Coast ke Sunshine Coast melalui Pacific Coast Way (Route 66 versi Australia) bakal menghidangkan anda dengan pemandangan menarik di sepanjang pesisir pantai.

Sebelum tiba di Sunshine Coast, anda boleh singgah di Brisbane dan lakukan aktiviti yang telah kami senaraikan di atas. Dan berikut pula adalah dua aktiviti menarik yang telah kami pilih di sepanjang laluan ini.

Bayaran masuk:
Dewasa AUD59 (RM191)
Pelajar AUD47 (RM152)
Kanak-kanak AUD35 (RM113)

“Crikey! She’s a beauty!” Masih ingat akan rancangan TV popular Crocodile Hunter yang diacarakan oleh Steve Irwin pada lewat 90an? Jika tak ingat, tak mengapa. Mari kami ceritakan.

Steve Irwin merupakan seorang pencinta haiwan dan antara kemahiran beliau adalah menangkap buaya liar yang terdapat di Australia. Australia Zoo, diasaskan oleh ibu dan bapa beliau, mempunyai 1,200 ekor haiwan termasuk buaya.

Meskipun Steve meninggal dunia pada usia 44 tahun sedekat lalu akibat serangan ikan pari ketika rakaman dokumentari di Great Barrier Reef, zoo ini merupakan salah satu legasi beliau yang terkenal di seluruh dunia.

Selain daripada buaya Australia, di sini juga anda dapat lihat haiwan lain seperti lemur, zirafah, kangaroo, kuda belang, badak, kura-kura Aldabran, dan pelbagai jenis spesis unik.

Paling menarik di sini adalah persembahan bersama haiwan yang menampilkan keluarga Steve serta pelatih haiwan yang turut berkongsi semangat cintakan haiwan seperti lagenda Crocodile Hunter yang tiada ganti ini.

Kaki hiking pasti tidak mahu lepaskan peluang untuk menerokai Glass House Mountains. Terdapat lima peak point di Glass House Mountains National Park — Mount Beerburrum, Mount Ngungun, Mount Tibrogargan dan Mount Beerwah.

Akses untuk ke setiap gunung di taman negara ini adalah berbeza. Pelbagai jenis trek turut disediakan di sini. Ada yang curam dan memerlukan tahap kecergasan yang sederhana. Ada juga trek mencabar yang memerlukan tahap kecergasan tinggi.

Pusat informasi turut disediakan di Settler’s Rotary Park, Reed Street, Glass House Mountains yang beroperasi setiap hari dari jam 9 pagi hingga 4 petang. Pusat ini dikendalikan oleh penduduk tempatan yang berpengalaman tentang kawasan ini.

Glass House Mountains merupakan tempat pertemuan khas dan istimewa bagi orang asli. Di kawasan ini juga terdapat banyak lokasi upacara pemujaan orang asli yang masih dijaga dengan baik.

Sesetengah pengusaha hotel dan hostel menyediakan perkhidmatan ulang-alik percuma ke lapangan terbang. Bas ke Surfers Paradise juga disediakan percuma. Hanya perlu tunggu di hentian bas.

Untuk Internet dan talian mudah alih, pilihan terbaik adalah Telstra dan Vodafone. Anda boleh buat perbandingan pakej yang ditawarkan sebelum membeli kad sim.

Cara terbaik bagi yang ingin berjimat adalah dengan memasak sendiri. Barang mentah boleh dibeli sama ada di ALDI (pasaraya yang menjual barang termurah di negara ini), diikuti Coles dan Woolworths. Cara ini amat praktikal jika anda travel dalam kumpulan seramai empat orang atau lebih.

Bercuti ke Gold Coast bukan lagi satu perkara yang sukar. AirAsia X terbang 11 kali seminggu ke Gold Coast, Australia. Kini anda boleh rasai pengalaman serta aktiviti yang telah kami senaraikan di atas dengan lebih mudah.

Lebih menarik, AirAsia sedang mengadakan promosi tambang murah ke Gold Coast seperti berikut:

Tarikh pembelian: 8 – 14 Mei 2017
Tarih penerbangan: 1 Mei – 30 Sept 2017.

Tambang dari serendah:
Ekonomi RM449 sehala (all in)
Flatbed RM1,599 sehala (all in)

Info lanjut layari AirAsia.com/goldcoast.

Baca lagi: 10 Tip Travel Dengan Keluarga Di Gold Coast Australia Tanpa Pemandu Pelancong


Walaupun Ada 3 Tahap Sukarelawan, Tahap Seterusnya Ini Lebih Penting

“Ada berapa level bidang volunteering ni, kak?”, tanya seorang hamba Allah kepada saya.

Termenung saya dengan soalannya. Tak pernah terfikir pula nak tau ada berapa level. Atau nak cipta berapa level. Saya minta untuk simpan soalan dia dulu.

Semalam saya teringat semula soalan yang belum terjawab. Saya jenguk akaun media sosial rakan-rakan NGO dan sukarelawan untuk mencari jawapan. Saya lihat kerja mereka, saya baca berita yang mereka kongsikan.

Lalu saya putuskan, ada 3 level sukarelawan (mengikut pendapat peribadi saya):

1. Newbies – baru nak cuba
2. Intermediate – dah suka dan join bila free
3. Expert – dah fall deep tak boleh nak tinggal at least untuk beberapa tahun. Jadual sukarelawan masuk sebahagian daripada jadual harian hidup.

Saya harap sukarelawan yang dah masuk level 2 dan 3 akan masuk ke tahap seterusnya iaitu level istiqomah mengubah dunia. Sounds crazy, right?

Tapi dengan tahap politik dan persekitaran yang ada sekarang, kita dah kena masuk fasa mesti tolong. Wajib tolong.

Bukan lagi sebab nak fulfill masa yang lapang, mencari pengisian hati, kerana ia trendy, hipster dan lain-lain. Sebab mereka yang ditolong ini perlu ditolong.

Misalnya, generasi pemimpin yang akan memimpin negara 20 tahun dari sekarang dan generasi yang akan menguruskan bumi ini 10 tahun dari sekarang.

Mereka perlukan persediaan untuk menjadi dewasa, berkeluarga, memimpin negara, memimpin dunia dan yang mustahak ialah menegakkan agama.

Walaupun kita sendiri pun terikat dan tersepit dengan ekonomi sekarang ini, sukarelawan pun turut struggle nak survive dalam ekonomi hari ini. Unfortunately.

Ada banyak isu yang nampaknya rakyat juga kena berganding tangan membantu membaiki keadaan. Tak boleh nak lepas tangan harapkan pemerintah semata-mata.

Yang paling saya risau dan mula nampak tanda-tanda awal ialah 10 tahun akan datang saya khuatir penerima zakat adalah lebih ramai berbanding pembayar zakat. Jauh lebih ramai. Berganda-ganda ramainya.


‘Tahniah Sebab Akhirnya Mengaku’ – Puteri Sarah Liyana Balas Kenyataan Suami

Pelakon, Puteri Sarah membuka mulut untuk memperjelaskan isu mengenai suaminya yang juga seorang pengarah, Syamsul Yusof untuk berbincang dengannya selepas dia membuat pengakuan sudah bernikah dengan Ira Kazar, semalam.

Menerusi perkongsian video yang dimuat naik di Instagram milik Puteri Sarah, dia mengatakan selama empat tahun kemelut masalah rumah tangga mereka itu, Syamsul tidak pernah jelaskan atau berbincang apa-apa.

A post shared by Puteri Sarah Liyana Megat (@puterisarahliyana)

Persoalan demi persoalan, Sarah menjelaskan sudah setahun kena ‘block’ atau talian disekat oleh Syamsul sehingga ke hari ini, jadi bagaimana cara untuk berbincang bersama.

Malah, Puteri Sarah juga menanyakan soalan berulang kali kepada Syamsul untuk menikahi Ira, namun jawapan Syamsul tetap sama, tidak mahu berkahwin dengan perempuan itu. Dipercayai, Syamsul menyatakan hal tersebut kepada seluruh keluarganya termasuklah ibu bapanya dan semua sepupu.

“Saya menyuruh mereka berkahwin kerana tidak mahu bersubahat dengan maksiat yang dilakukan,” ujarnya menerusi video tersebut.

“Awak patut berbincang dengan ibu bapa saya walaupun awak tak mahu jumpa saya. Ini kerana saya masih ada ibu bapa dan begitu juga awak,” tambahnya lagi.

Bukan itu sahaja, Syamsul turut mendakwa Puteri Sarah keluar rumah bersama anak-anak tanpa keizinannya.

Bagaimanapun, Sarah mengatakan dia perlu tinggal bersama keluarganya sendiri atau keluarga menantu untuk menghilangkan ‘stress’.

“Saya perlukan orang untuk sama-sama menjaga kedua-dua anak kita. Awak tidak ada di rumah dan awak tinggalkan kami.

Jadi, Sarah memutuskan untuk tinggal dengan keluarganya dan keluarga Syamsul kerana memerlukan orang untuk membantu menjaga dan membesarkan kedua-dua anaknya yang bernama Syaikhul Islam serta Sumayyah.

“Saya terkontang-kanting terpaksa menjaga Syaikhul dan Sumayyah. Saya terpaksa jawab soalan mana ayah mereka? Setiap masa saya tipu mereka kata ayah bekerja.

Sementara itu, Sarah turut menyifatkan tindakan yang dilakukan oleh Syamsul seperti seorang pengecut kerana menegakkan benang yang basah. Selepas berkahwin baru membuat pengakuan di media sosial, malah menyalahkan isteri pertamanya, Puteri Sarah.

“Selepas ini kita selesaikan semua ini di mahkamah dan saya tak nak lagi bebankan diri untuk menjawab persoalan mereka,”katanya.

Dalam pada itu, Sarah juga berharap orang ramai mendoakan yang terbaik untuknya mengharungi dugaan dan cabaran ini serta dipermudahkan segala urusan.


Tahu Dan Faham Apa Itu ALS Ice Bucket Challenge. Kami Tidak Bergurau, Ia Serius!

Ia adalah satu fenomena yang pada awalnya bermula di negara Amerika Syarikat namun sudah mulai masuk ke negara kita. Nampaknya, Menteri Belia dan Sukan, YB Khairy Jamaluddin juga turut dilaporkan telah menyahut cabaran itu. Di dalam video yang dimuat naik itu, YB Khairy Jamaluddin telah menzahirkan penghormatan kepada Allahyarham Super Mokh atau Datuk Mokhtar Dahari yang dikatakan telah meninggal dunia akibat penyakit ini.

Selain YB KJ, ada sesiapa yang sudah menyahut cabaran atau berhasrat untuk melakukannya?

Namun, terlebih dahulu jom kita tahu dan fahami apa itu penyakit Amyotrophic Lateral Sclerosis atau ALS yang menjadi punca kepada fenomena yang semakin viral ini. Berikut adalah 5 fakta ringkas yang wajib anda ketahui.

1. ALS boleh memberi kesan terhadap tubuh badan dan minda pesakit.

2. Ia tidak semestinya penyakit keturunan. Dan ia juga tidak berjangkit.

3. Ia lebih banyak berlaku kepada lelaki dan orang berkulit putih. Oleh sebab itu, cabaran ini bermula di Amerika Syarikat. Namun, setiap seorang daripada kita berisiko untuk mendapat penyakit ini.

4. Simptom tidak berlaku secara tiba-tiba. Tetapi, antara tanda-tanda awal penyakit ini adalah kelemahan dan kekejangan otot.

5. Pesakit mungkin boleh hidup lebih lama walaupun kebiasaannya, pesakit yang didiagnosis akan mempunyai jangka hayat sebanyak dua hingga lima tahun lagi.

Dan di bawah ini adalah sebuah video berkenaan satu lagi ALS Ice Bucket Challenge yang telah dirakam oleh pesakit sendiri. Tonton video berikut dan pasti ia mengubah persepsi anda bahawa cabaran ini bukanlah untuk bersuka-suka, tetapi ia adalah untuk meningkatkan kesedaran masyarakat terhadap penyakit yang benar-benar menakutkan ini!

Kongsikan post ini agar lebih ramai lagi tahu dan faham berkenaan #ALSIceBucketChallenge ini.


Tahukah Anda Ada ‘Kota Hilang’ Di Kedah Yang Sezaman Dengan Kerajaan Rom?

Kita sering didedahkan mengenai tamadun terdahulu yang penuh misteri dan menimbulkan pelbagai persoalan. Filem-filem sedia ada di pasaran juga mendedahkan bagaimana peneroka terdahulu menemui bandar-bandar yang hilang.

Tetapi tahukah anda bahawa terdapat salah satu kota yang hilang ditelan zaman di Kedah? Tahukah anda bahawa bandar tersebut direkodkan lebih besar daripada kuil Angkor Wat yang menjadi mercu tanda rakyat Kemboja?

Melalui laporan terbaharu The Star, difahamkan bahawa terdapat satu kota hilang di Kedah yang mempunyai keluasan kira-kira 1,000 kilometer persegi. Nama kota ini adalah Lembah Bujang yang terletak di Merbok, Kedah jauh lebih besar daripada kompleks Angkor Wat di Kemboja.

Selain itu, menurut rekod ahli arkeologi, tapak kota hilang ini berusia sezaman dengan Rom dan sezaman dengan kejatuhan Mesir kepada Parsi iaitu sekitar 1,900 tahun. Sebahagian ahli turut mencadangkan bahawa kota ini sebenarnya berusia lebih jauh lagi iaitu sekitar 2,535 tahun.

Pada 2010, penyelidik dari Universiti Sains Malaysia menemui tinggalan jeti, tapak peleburan besi, dan monumen bata tanah liat sejak 110 Masihi, menjadikannya struktur buatan manusia tertua yang direkodkan di Asia Tenggara dan para penyelidik juga percaya bahawa terdaoat lebih banyak lagi monumen yang tertimbus di kawasan tersebut.


Tahukah Anda Bahawa Vaksin BioNTech Pfizer Dihasilkan Oleh Orang Muslim?

Mungkin ramai daripada kita yang masih ragu-ragu dengan pembuatan vaksin COVID-19. Ini dapat dilihat daripada komen-komen yang bertandang di media sosial apabila kebanyakkan daripada mereka mempersoalkan pembuatan vaksin terbabit.

Namun, disebalik kekecohan terbabit, tahukah anda bahawa vaksin yang dihasilkan untuk melawan wabak yang melanda seluruh dunia ini direka oleh dua orang tokoh kedokteran yang beragama Islam.

Mereka adalah suami isteri, Dr Ugur Sahin, 55, dan isterinya, Dr Ozlem Turci yang berasal daripada keluarga Turki yang memilih untuk berpindah ke Jerman bagi mencari peluang hidup yang lebih cerah.

Kedua-dua mereka ini adalah pengasas kepada syarikat BioNTech yang bertanggungjawab bekerjasama dengan Pfizer untuk menghasilkan bekalan vaksin.

Dr Sahin telah berpindah ke Cologne, Jerman ketika beliau berusia empat tahun dan sejak daripada kecil dia sudah bercita-cita untuk menjadi seorang doktor.

Mempunyai ijazah kepakaran khidmat terapi imuniti kepada pesakit barah telah mendorong dia dan isterinya menubuhkan sebuah syarikat membangungkan alat imunoterapi kanser.

Apa yang menariknya adalah beberapa tahun yang lalu, Dr Sahin menyatakan bahawa dia berharap bahawa syarikatnya akan mempunyai kepakaran untuk menghasilkan vaksin jika berlaku pandemik global.

Dan kini, impiannya menjadi kenyataan apabila syarikat BioNTech yang menjalinkan kerjasama dengan Pfizer telah berkesan menghasilkan vaksin yang mampu memberi kesan kepada jangkitan wabak COVID-19.

Syarikat yang dibangunkan pada 2008 itu kini sudah mempunyai 1,800 pekerja dan hasil pelaburan besar Pfizer ke atas syarikat BioNtech telah memberi manfaat yang besar kepada mereka dari segi kemudahan uji kaji dan pengkomersialan.

Melawan teori anti vaksin yang kaitkan pesawat OneWorld dengan agenda dajjal. Klik pautan di bawah untuk membaca.

Melawan Teori Anti Vaksin Yang Kaitkan Pesawat OneWorld Dengan ‘Agenda Dajjal’

Giliran Ulama Islam Pula Dakwa Vaksin COVID-19 Mampu Ubah Orang Jadi Gay

Gara-Gara Menyokong Pengambilan Vaksin, Pendakwah Selebriti Ini Digelar ‘Ustaz Dajjal’


Tahukah Anda Pada 900 Tahun Dahulu, Bulan Pernah Hilang Dari Langit?

Apabila membaca tentang ‘bulan pernah hilang dari langit’, ada satu rasa pelik dan ingin tahu. Tidak pernah terfikir bahawa bulan boleh ‘hilang’ dari pandangan bumi padahal kita tahu bagaimana bulan bekerja. Adakah bulan merajuk dengan bumi? Atau terjadi satu kejadian disebalik hilangnya bulan dari pandangan bumi?

Hampir satu milenium yang lalu telah terjadi satu kejadian besar di atmosfer bumi ; awan besar dengan kandungan sulfur mula berkembang ke seluruh stratosfer. Ia menjadikan langit gelap selama berbulan-bulan atau bahkan bertahun-tahun.

Kini, salah satu misteri Zaman Pertengahan itu telah diselesaikan hampir satu milenium oleh para saintis. Mereka merekodkan, pada bulan Mei tahun 1110 Masihi, bulan telah dilaporkan hilang dari langit. Bulan telah membiarkan orang-orang dalam kegelapan selama berbulan-bulan lamanya.

Terdapat satu catatan di dalam naskah Peterborough Chronicle yang menggambarkan situasi ketika bulan hilang dari langit, “Pada malam kelima pada bulan Mei muncul bulan yang bersinar terang di malam hari, dan sesudah itu sedikit demi sedikit cahaya itu berkurang, sehingga, begitu malam tiba, cahaya itu hilang sepenuhnya, cahaya atau bola, atau apa-apa sama sekali tidak kelihatan. ”

Kajian yang diketuai oleh ahli paleoklimatologi Sébastien Guillet, pasukan penyelidik menulis kertas kajian mengenai Peterborough Chronicle secara terperinci tentang bagaimana fenomena gerhana bulan berlaku di antara 500-1800 Masihi. Naskah ini juga telah membawa mereka kepada penemuan letusan gunung berapi.

“Ahli astronomi telah lama tertarik dengan gerhana bulan paling gelap yang terjadi pada tahun 1110. Kami mengetahui peristiwa ini lama sebelum mengkaji letusan gunung berapi pada tahun 1108-1110,” kata Sébastien.

Sébastien dan pasukannya yang berpusat di Universiti Geneva, Switzerland yakin bahawa mereka telah menemukan jawapan kepada persoalan kehilangan bulan. Kajian mereka yang diterbitkan di majalah Nature mengatakan bahawa kejadian tersebut berlaku disebabkan oleh gabungan beberapa faktor lain yang jarang berlaku – cuaca sejuk, abu gunung berapi dan belerang.

Kajian yang dilakukan ini menghala pada kesan iklim akibat daripada letusan gunung berapi antara tahun 1108 dan 1110 Masihi. Para penyelidik menemukan, apabila terjadi letusan gunung berapi pada pertengahan tahun 1108 di Gunung Esma di Jepun, kesan letusan itu telah membawa kepada kandungan sulfur yang tebal di bahagian atmosfer sehingga menjadikan bumi gelap.

Jadi, apa kena mengena dengan bulan hilang dari langit? Para saintis telah mengkaji dengan teliti kejadian “langit hitam” yang telah didokumentasikan pada waktu itu. Mereka mendapati wujud kemungkinan kejadian gerhana bulan yang lama sehingga menghilangkan bulan dari mata kasar manusia.

“Laporan tentang cahaya bulan yang rendah dapat dikaitkan dengan abu gunung berapi yang berada di bahagian stratosfera dan tahap penglihatan [menjadi kurang] akibat dari letusan gunung berapi yang besar,” tulis para penyelidik.

Pasukan Sébastien telah mencari petunjuk aktiviti gunung berapi di teras ais di kawasan Greenland dan Antartika. Lapisan ais ini menyimpan maklumat penting mengenai iklim zaman dahulu, termasuklah kesan letusan gunung berapi yang telah menyemburkan debu ke seluruh dunia.

Untuk mengukuhkan kajian mereka, para penyelidik meneliti urat atau bulatan pada pohon yang terdapat di kawasan sekitar. Corak bulatan pada pokok lahir disebabkan oleh tindak balas iklim. Cuaca di Eropah Barat pada tahun 1109 telah direkodkan “sangat sejuk dan selalu hujan”, suatu keadaan yang mungkin disebabkan oleh kesan global dari letusan gunung berapi.

Bagi menyokong pandangan mereka, Sébastien dan para penyelidik merujuk naskah Annals of Inisfallen, di mana orang Ireland berpuasa dan bersedekah agar “cuaca buruk pada musim panas dan musim luruh segera berakhir.” Manakala manuskrip Chronicle of Morigny menjelaskan krisis kelaparan di Perancis telah “membunuh banyak orang dan memiskinkan golongan kaya.” Sementara itu, Peterborough Chronicle membuktikan 1110 adalah “tahun bencana”.

Penemuan ini tidak semestinya dikira sebagai bukti kukuh, walaupun semua laporan dari masa itu dapat dilihat padan dan sesuai dengan pandangan para saintis dari masa kini serta semua potongan teka-teki itu berfungsi dengan baik. Namun, penelitian lebih lanjut diperlukan untuk memahami sumber lapisan debu, kerana mungkin berasal dari letusan gunung berapi yang lain.

“Hipotesis kami mengenai Gunung Esma yang menyimpan sulfur di Greenland perlu dibuktikan,” kata Sébastien. “Kami berharap suatu hari nanti dapat mengesahkan atau membantah hipotesis ini.”

Berikut adalah bahan bacaan yang lain untuk anda, klik pautan di bawah.

Bagaimana Perbalahan Antara Muslim Dan Hindu Boleh Tercetus Di India Ketika Ini?

Apa Sebenarnya Maksud Di Sebalik Nombor Keramat 420?

Melayu Dan Tatu, Sisi Pandang 2 Individu Muslim Terhadap Seni ‘Haram’ Ini Di Malaysia


Tahun Hadapan, Kerajaan Indonesia Mahu Fokus Cari Makhluk Asing Dan Planet Mirip Bumi

Institut Aeronautik dan Angkasa Negara Indonesia (LAPAN) yang bertanggungjawab meneliti aeroangkasa muncul dengan berita penting, bermula tahun 2021, LAPAN mahu fokus mengesan kemungkinan wujudnya makhluk asing dan tempat tinggal selain Bumi.

Salah seorang wakil penyelidik dari LAPAN, Rhorom Priyatikanto mengakui bahawa kajian ini sudah memasuki tahap perancangan strategik penyelidikan. Seperti kisah Interstellar, penyelidik akan mengkaji planet di luar sistem suria atau lebih dikenali sebagai eksoplanet. Kajian tersebut bertujuan untuk mencari planet mana yang berpotensi untuk diduduki.

“Langkah pertama dalam mencari kehidupan lain di luar bumi adalah mencari planet dengan keadaan yang dianggap dapat diduduki. Dalam rancangan penyelidikan strategik kami, tahun depan LAPAN akan memulakan kajian mengenai fenomena sementara, iaitu fenomena yang berlaku secara tidak sengaja. Salah satu tujuannya adalah pengesanan dan pencirian eksoplanet, “kata Rhorom kepada CNN Indonesia.

Kajian ini bakal menjadi kajian pertama yang dilakukan oleh penyelidik Indonesia. Namun, untuk menemui planet yang dapat dihuni, mereka harus menunggu sehingga Balai Cerap Nasional Timau yang dibina di Provinsi Nusa Tenggara Timur siap.

Pengumuman dari LAPAN ini adalah tindak balas terhadap kajian eksoplanet di beberapa negara luar. Pada awal bulan lalu, para saintis mendakwa telah menjumpai eksoplanet yang didakwa lebih baik daripada Bumi.

Dalam kajian berjudul “In Search for a Planet Better than Earth“, ahli geologi Washington State University (WSU) Dirk Schulze-Makuch telah berjaya mengenal pasti 24 eksoplanet yang dapat dihuni daripada 4,500 eksoplanet pada radar. Antara kriteria yang dilihat adalah planet tersebut berumur antara 5-8 bilion tahun dan mempunyai air.

Tetapi, apa yang menjadi masalah adalah calon planet tersebut berjarak 100 tahun cahaya dari Bumi. Maksudnya, jika kita menggunakan kapal angkasa dengan kelajuan 8 kilometer sesaat, kita hanya akan tiba di planet tersebut setelah 3.72 juta tahun akan datang – sebelum sampai ke planet tersebut, manusia sudah mati.

Bagi kewujudan makhluk asing pula, ahli astronomi Universiti Cornell Lisa Kaltenegger mengatakan bahawa ada kemungkinan hidupan lain di 1,004 bintang yang berada di zon berpotensi untuk diduduki.

Kesimpulan yang dibuat oleh Lisa adalah jika penduduk Bumi berusaha mencari kehidupan lain di luar planet kita, perkara yang sama turut dilakukan oleh makhluk asing yang ingin tahu tentang adanya hidupan lain di luar planet mereka, termasuk Bumi.

Sebelum ini, tentera Jepun sudah bersiap sedia berperang dengan makhluk asing, klik pautan di bawah untuk membaca.

Tentera Jepun Siap Sedia ‘Perang’ Dengan Makhluk Asing, Keluarkan Panduan Hadapi UFO


Taika Waititi Sah Kembali Ke Kerusi Pengarah Untuk ‘Thor 4’

Pihak Marvel nampaknya suka dengan direction yang dibawa Taika Waititi dalam Thor: Ragnarok. Beliau secara sah akan kembali ke kerusi pengarah untuk filem keempat Thor.

Projek berkenaan telah ditetapkan akan berada di pawagam pada 21 Mei 2021 dan Waititi kini bakal sibuk untuk mencari pelakon yang akan bersama beliau untuk Thor 4.

Sebelum ini Waititi sebenarnya sudah diambil pihak Warner Bros untuk mengarah filem aksi manga Jepun, Akira. Nampaknya projek Akira perlu dianjak ke hadapan kerana Waititi pasti akan menumpukan sepenuh fokus pada Thor 4.

TFW you’re still worthy and are the first MCU character to get a fourth solo movie. #Thor4 pic.twitter.com/0J9NU0nyFH

— Jeremy Conrad @ SDCC (@ManaByte) July 16, 2019

Ragnarok merupakan titik ‘perubahan’ watak Thor dalam MCU. Beliau kini seorang yang lebih ceria dan memberi mood baharu untuk MCU. Thor juga merupakan watak Marvel pertama yang menerima filem solo keempat, membuktikan watak beliau masih relevan dan diperlukan dalam MCU.

Adakah Thor tetap akan bersama Guardians Of The Galaxy (GOTG) untuk filem ketiga? Marvel masih belum mempunyai tarikh rasmi untuk GOTG 3 dan kemungkinan besar, filem Thor 4 akan ditayangkan terlebih dahulu GOTG. Jika pelannya begini, pasti end credit Thor 4 akan memperkenalkan filem GOTG 3. Hebat planning Marvel!


Taiping Diiktiraf Sebagai 100 Destinasi Terbaik Perlancongan Eko Dunia

Ini merupakan satu pencapaian yang membanggakan apabila Taiping tersenarai dalam 100 destinasi terbaik pelancongan eko dunia. Taiping merupakan satu-satunya bandar yang mewakili negeri Perak bahkan Malaysia menerima Anugerah Green Destination ITB 2018 dalam kategori Destination Management.

Untuk pengetahuan anda, anugerah itu dikendalikan oleh ‘Green Destination Foundation’ dan ianya merupakan satu inisiatif kerjasama ‘Green Destinations, European Centre for Eco & Agro Tourism (ECEAT) dan Coastal & Marine Union – EUCC yang berpangkalan di Netherland.

Malah, sebelum ini Taiping telah menerima Sijil Pematuhan ASEAN Clean Tourist City (ACTC) Standard 2017 pada Disember tahun lalu. Usaha yang dilakukan oleh Majlis Perbandaran Taiping untuk mendapat pengiktirafan di peringkat antarabangsa harus dicontohi oleh majlis perbandaran yang lain agar dapat menaikkan sektor perlancong di negara kita.

#RealDeal. Nak dapatkan handphone power 8GB RAM + 128GB Storage? Jom tonton video ini.


Taiping Dinobat Sebagai Bandar Ketiga Terbaik Dunia

Ini merupakan satu berita yang membanggakan buat rakyat Malaysia apabila Taiping dinobatkan sebagai bandar ketiga terbaik dunia dalam Anugerah Peringkat Antarabangsa Bagi Pelancongan Lestari Dunia 2018. Taiping terpilih bagi kategori Anugerah 100 Destinasi Lestari Terbaik Dunia.

Menurut Yang Dipertua Majlis Perbandaran Taiping (MPT), Datuk Abd Rahim Md Ariff, berkata beliau gembira dengan pencapaian itu dan ia adalah kejayaan bersama seluruh komuniti, termasuk agensi terbabit dalam usaha memastikan kelestarian bandar berkenaan.

Malah, bandar Taiping yang bersejarah tersebut menerima anugerah berprestij dan bertaraf dunia tersebut buat pertama kali walaupun pernah menerima beberapa anugerah lain pada peringkat kebangsaan serta antarabangsa.

Pastinya dengan anugerah yang diterima akan merancakkan lagi industri pelancongan negara kita justeru akan menarik ramai pelancong pada tahun ini dan pastinya pada tahun melawat Malaysia 2020.

Baca lagi: Taiping Diiktiraf Sebagai 100 Destinasi Terbaik Perlancongan Eko Dunia


‘Upclose & Personal’ Mengintai Aktiviti Harian Pendatang Asing Di Kuala Lumpur

Kuala Lumpur, jika sepintas lalu ia kini sudah menjadi bandar berbagai budaya dan bukan hanya terikat kepada 3 kaum utama di negara ini lagi.

Nepal, Bangladesh, Vietnam, Myanmar, Indonesia dan berbagai warga asing lagi  menjadikan Kuala Lumpur sebagai antara lokasi mereka mencari rezeki demi kelangsungan hidup.

Dan hakikatnya sebagai warga Malaysia, kita sendiri sebenarnya tiada banyak masa untuk melihat secara dekat bagaimanakah kehidupan dan aktiviti harian warga asing ini di sekitar Kuala Lumpur.

Team The Side Project telah mengambil inisiatif menyelongkar kisah warga asing ini dengan mengunjungi lokasi hot yang menjadi tumpuan mereka. Jom saksikan.

BACA: Bangla Buat Duit Dari Pelaburan Hartanah. Kisah Benar Yang Mengagumkan

BACA juga: 13 Fakta Tentang Situasi Sukar Pelarian Rohingya

LIKE dan FOLLOW Vocket di Facebook serta Instagram


Taiwan Dakwa WHO Bersubahat Dengan China Sempena Pandemik COVID-19

Bermula dengan sebuah kes kecil di China, siapa sangka COVID-19 mampu menjadi sebuah pandemik sekaligus melumpuhkan sejumlah besar negara di dunia.

Di sebalik penyebaran wabak yang berlaku sekitar China, jumlah kes dan kematian yang dilaporkan ternyata membuat seluruh dunia skeptikal apatah lagi apabila kerajaan China melaporkan negara mereka sudah ‘bebas’ dari wabak COVID-19.

Terbaharu, Taiwan baru-baru ini telah mendakwa World Health Organization (WHO) bersubahat dengan negara China dalam penyebaran wabak COVID-19. Lebih serius, pihak Taiwan turut memaparkan e-mel yang dihantar ke WHO yang bertanyakan sama ada wabak ini mampu tersebar mahupun sebaliknya.

Kenyataan yang dibuat ternyata sangat berbeza dengan laporan yang dikeluarkan WHO dimana pihak mereka tidak menerima sebarang e-mel daripada pihak Taiwan yang bertanyakan mengenai penyebaran wabak COVID-19.

Selain itu, WHO turut didakwa menyembunyikan fakta mengenai jumlah kes COVID-19 di China serta dikecam kerana mengambil masa sehingga 11 Mac untuk mengumumkan COVID-19 sebagai sebuah pandemik.

Sewaktu Disember 2019, WHO sekadar mengeluarkan kenyataan dimana wabak yang tersebar ini bukanlah wabak yang sama seperti penyakit SARS. Setakat ini, sudah lebih 2 juta kes telah direkodkan dengan jumlah kematian mencapai 120,000.

Untuk pengetahuan ini bukanlah kali pertama China didakwa dengan pembohongan. Sebelum ini agensi perisikan Amerika Syarikat turut berpendapat perkara yang sama jumlah sebenar pesakit kes COVID-19 di China.

Agensi Perisikan Amerika Syarikat Dakwa China Bohong Jumlah Sebenar Pesakit Kes COVID-19

‘Test Kit’ COVID-19 Bermasalah Dari China Buatkan Jumlah Maut Di Sepanyol Meningkat

Warga China Rai Bebas COVID-19 Dengan Membuka Semula Pasar Basah Haiwan Eksotik


Taj Mahal Bakal Lanjutkan Waktu Lawatan Sehingga Malam

Taj Mahal yang terletak di bandar Agra, India merupakan salah satu daripada ‘7 Keajaiban Dunia’ dan merupakan Tapak Warisan Dunia. Bagi anda yang tidak tahu, Taj Mahal ini dibina sebagai lambang cinta Shah Jahan Kepada Mumtaz.

Berikutan itu, Taj Mahal menjadi salah satu destinasi pelancongan yang berjaya menarik hampir 22,000 orang pengunjung setiap hari dan kadangkala mencecah sehingga 50 ribu orang.

Blood moon at Taj Mahal 😱😱😍🔥⠀ Tag someone you would like to be here with!⠀ Follow: @capturedwithglass ⠀ _______________________________________________⠀ Awesome 📸 by @art_siroj ⠀ —————————————————————⠀ 📍To get a chance to get featured use #capturedwithglass and follow us!⠀ .⠀ .⠀ .⠀ .⠀ .⠀ .⠀ .⠀ .⠀ .⠀ .⠀ .⠀ .⠀ ⠀ #thecreativeshots⠀ #urbanaisle⠀ #visualcreatorz⠀ #heatercentral #unknownperspectives #leagueoflenses⠀ #killerframes⠀ #shotzdelight⠀ #symmetryhunters #agameoftones⠀ #visualmobs⠀ #dopeclickz⠀ #streetninjas ⠀ #crazyshooterz⠀ #allshooterz⠀ #strangertones⠀ #gramslayers #supremeshutter #nightshooterz⠀ #nightowlz⠀ #india ⠀ #tajmahal ⠀ #ig_travelerworld ⠀ #nightphotography ⠀ #travelphotography ⠀ #travelgram⠀ #reflection ⠀ #reflectionphotography ⠀ #sonya7iii

A post shared by  CapturedWithGlass (@capturedwithglass) on Sep 15, 2019 at 7:32am PDT

Untuk pengetahuan anda, sebelum ini pihak berkuasa India hanya membenarkan pengunjung berada di Taj Mahal selama 3 jam dan dibuka dari pagi hingga matahari terbenam.

Terbaharu, pihak berkuasa India telah bersetuju untuk membuka dan membenarkan pengunjung untuk melawat pada waktu malam tetapi dalam bilangan dan hari yang terhad setiap bulan.

04/03/2017: The Taj Mahal, Agra, India 🇮🇳. One of the new seven wonders of the world. ⠀⠀⠀⠀⠀⠀⠀⠀⠀ #travel #travelphotography #india #indiatravels #india_everyday #indiaphotos #indiaphotography #tajmahal #tajmahalpalace #agra #sevenwonders #sevenwondersoftheworld

A post shared by  Dan Furze (@danfurzeadventures) on Sep 16, 2019 at 12:53pm PDT

Harga lawatan untuk waktu malam adalah Rs. 750 (~RM 44) dan pada bulan Ramadhan tiada lawatan waktu malam akan dijalankan. Untuk maklumat lanjut, anda boleh layari laman sesawang ini.

Ingin ke India dalam masa terdekat? Baca tip yang anda perlu tahu sebelum ke India di bawah.

20 Tips Anda Perlu Tahu Sebelum Melancong Ke India

Ini Taktik ‘Scammer’ Di Delhi Dan Agra, India Serta Tip Mengelakkannya


Tajuk Berita Punca Larangan Bikini Di Taman Tema Air UK Menjadi Kontroversi

Nampaknya bukan surat khabar dan blog di Malaysia sahaja yang suka mensensasikan tajuk berita atau artikel. Dan bukan pengguna media sosial di Malaysia sahaja yang jenis kaki baca headlines tanpa baca keseluruhan konten dan terus menulis komen-komen seperti sudah baca keseluruhan isi ceritanya.

Inilah yang telah berlaku di United Kingdom (UK) apabila Daily Express mencetuskan kontroversi di kalangan rakyat UK terutama di Stoke-on-Trent kerana telah menulis satu tajuk berita yang mengelirukan dan menggunakan featured image yang menguatkan lagi kekeliruan tersebut yang melibatkan larangan bikini dan Muslim di WaterWorld Stoke-on-Trent.

Petikan headlines dan featured image dari laman web berita Daily Express

Tajuk berita Daily Express menyatakan “Taman Tema Air UK Melarang Bikini dan Mengarahkan Pelawat Memakai Pakaian yang ‘Bersesuaian dengan Islam’.” sambil menonjolkan satu gambar seorang wanita Muslim berniqab. Ia turut disebarkan di Twitter Daily Express.

Petikan headlines dan featured image dari Twitter Daily Express

Ini semua telah menjadi punca provokasi berlaku dan timbul kemarahan terutama di kalangan mereka yang rasis, takut Islaminisasi dan Islamphobia.

Dua buah laman web terkenal, Buzz Feed dan Huffington Post telah mendedahkan kebenaran apabila menyedari berita Daily Express mengelirukan apabila dibandingkan dengan keterangan asal pengurusan WaterWorld Stoke-on-Trent di Facebook dan laman web rasmi.

Status pos di Facebook Page WaterWorld menerangkan pihak mereka boleh menyediakan acara mengikut keperluan pelanggan mereka yang memiliki nilai dan kepercayaan berbeza. Ia dinamakan sebagai Special Events yang melibatkan acara di luar waktu operasi biasa dan semestinya ia dibuat berdasarkan tempahan pelanggan aka private events.

Antaranya ialah Singles Night untuk orang bujang berumur 18 tahun ke atas, Weekly Wave Rave untuk kanak-kanak berusia 11 hingga 14 tahun sahaja, Inclusion Events untuk orang kurang upaya yang memerlukan lebih perhatian dan keselamatan dan Naturist Event dan Halloween Event yang bersesuaian dengan tema yang mahu ditonjolkan.

Berita yang disensasikan ialah melibatkan Our Sisters Only Events yang telah diterangkan sebegini oleh pihak pengurusan WaterWorld:

“Our Sisters Only Event: Ini menarik semua wanita yang mempunyai agama/kepercayaan untuk melawat fasiliti kami dan menikmati semua ciri-ciri di sini sambil mempunyai pilihan untuk memakai jenis pakaian yang biasanya dihalang ketika waktu operasi biasa. Di sini juga terdapat ruang sembahyang yang disediakan untuk sesiapa sahaja daripada mana-mana agama untuk digunakan, jika mereka mahu sembahyang ketika waktu (petang) tersebut.”

Jelas tiada disebut tentang tidak boleh memakai bikini atau perlu mengenakan pakaian yang bersesuaian dengan Islam di dalam kenyataan tersebut.

Mari lihat apa pula yang telah ditulis di dalam iklan Our Sisters Only Event yang akan berlangsung pada 9 Ogos 2015 di laman web WaterWorld.

Iklan Our Sisters Only Event di laman web WaterWorld hanya menyatakan:

1. Acara hanya untuk wanita sahaja dan kanak-kanak lelaki hingga usia 4 tahun.

2. Semua fasiliti dan permainan dibuka seperti biasa pada waktu tersebut.

3. Semua tingkap ditutup dan hanya staf wanita dan lifeguards akan bertugas sepanjang acara tersebut.

4. Staf wanita ditempatkan di depan untuk memastikan tiada lelaki memasuki WaterWorld ketika itu.

5. Ruang sembahyang disediakan di bahagian resepsi.

Sesungguhnya tiada langsung perkataan larangan bikini dan pelawat perlu menggunakan pakaian yang bersesuaian dengan Islam seperti niqab dan burka.

Reaksi Pengguna Media Sosial Setelah Mengetahui Kebenaran

Petikan dari laman web Town Hall menyatakan, jika acara yang dianjurkan oleh WaterWorld ini bertemakan Kristian, pasti ianya menerima reaksi yang berbeza.

Pada tahun 2014, sebuah taman tema air di Amerika, Splash Kingdom Family Waterparks di Brazoria, Texas telah membuat tema taman tema air berdasarkan kepercayaan agama Kristian di mana pelawat dikehendaki mematuhi family friendly dress code. Ia tidak membenarkan penggunaan thong (seluar dalam bertali halus) dan melarang pakaian yang  mendedahkan keterlaluan tubuh badan.

Di laman web Fox News turut menyatakan pihak pengurusan membenarkan staf taman tema air menegur dan meminta pelawat menambah atau menutup bahagian yang didedahkan secara berlebihan. Ia juga tidak membenarkan alkohol berada di dalam premis mereka.

Menurut presiden dan CEO taman tema air tersebut dalam temubual bersama Houston Chronicle:

“Matlamat kami adalah untuk memuliakan Tuhan di samping menyediakan satu kawasan rekreasi yang selamat dan menyeronokkan untuk keluarga.”

Hanya satu headlines telah menyebabkan WaterWorld ini dipandang serong dan menimbulkan kemarahan orang bukan Islam terhadap orang Muslim di UK. Ini menunjukkan tajuk berita/artikel penting ditulis dengan betul dan tidak mengelirukan pembaca. Impaknya begitu besar terutama apabila melibatkan sentimen-sentimen yang sensitif. Ia juga menunjukkan impak apabila seseorang hanya membaca headlines sahaja dan terus beremosi tanpa membaca keseluruhan konten. Ia juga mengajar kita untuk menapis berita atau membaca/mencari sumber-sumber asal agar berita yang diterima itu sahih dan bukan sekadar provokasi dan imaginasi semata-mata.

LIKE dan FOLLOW Vocket di Facebook serta Instagram


‘Tak Ada Kuah, Kita Bubuh Air Oren’ – Tindakan Exco Persenda Menu Rahmah Undang Kemarahan Netizen

Inisiatif Menu Rahmah yang diperkenalkan oleh kerajaan sejak beberapa minggu lalu disambut baik oleh rakyat Malaysia yang terkesan dengan ketidakstabilan ekonomi serta kenaikan kos sara hidup.

Bagaimanapun tindakan seorang exco didakwa mempermainkan Menu Rahmah telah mengundang rasa tidak puas hati netizen baru-baru ini.

Dalam satu video yang dikongsikan semula oleh Twitter @faktabukanauta, exco berkenaan telah menuangkan air oren ke dalam pinggan yang mempunyai nasi, ikan rebus dan sayuran.

“Ikan seekor, sayur sebutir, kuah tak ada pula. Nah ini kita letak kuah dia. Haa, inilah dia kuah air oren.

“Jadilah. Baru rasa nasi sedikit,” kata exco itu selepas menuangkan air oren ke dalam makanannya itu.

Tahukah anda ini adalah Hj Hanafiah Mat, Exco Negeri Terengganu.

Niatnya nak mencela Menu Rahmah tapi tanpa disedari telah mencela rezeki Allah. pic.twitter.com/uuKkppjFA5

— Fakta Bukan Auta (@FaktaBukanAuta) March 3, 2023

Video berdurasi 19 saat yang sudah dipadam daripada platform TikTok exco berkenaan telah menyebabkan netizen berasa sangat marah kerana tindakannya itu mempersenda rezeki makanan.

Tambah netizen lagi jika benar nasi berlauk itu ‘tidak sedap’, bagaimana bahagian nasi berkenaan sudah tinggal sedikit, sehingga menjadi ‘modal sendaan’ exco berkenaan.

Tuhan tu kaya,nak tarik nikmat tu sekelip mata je dude https://t.co/3Szp9CVXyq

— azfartakkisahhhh (@azfartakkisahhh) March 3, 2023

Nobody forced you to eat though. Kalau makan setakat nak mengutuk you don’t deserve anything. https://t.co/R9iEuQYuWo

Ntah la. Aku makin benci dengan puak puak ni. Baguslah depa makin galak buat content memualkan macam ni. Harap adalah rakyat nampak perangai sial puak ni. Sebab yang susah ramai sangat sokong depa ni, paling bersih, stabil & islamik kan? https://t.co/F62uKS7hhW

Tak habis2 bantai menu rahmah ni. Kalau pembangkang dok panas memanjang tu maksudnya inisiatif ni bagus la. Tu je nak habaq https://t.co/sIvlac1kbF

— Lee Dong Ruq (@faruqmcgrath) March 3, 2023

Walaupun video asal berkenaan telah dipadam dari akaun TikTok asal exco berkenaan, netizen tetap melontarkan komen kecaman kepada beliau menerusi video-video lain.

“Bukan semua orang mampu makan tengah hari berlaukkan ikan dan sayur, serta air dengan harga RM5. Tak sangka ada pihak yang sanggup jadikannya sebagai bahan sendaan,” kata netizen.


‘Tak Basuh Pun I Suka’ – Dialog ‘Double Meaning’ Zamarul Undang Perhatian Netizen

Untuk pengetahuan anda, drama Tiada Maaf Buatmu telah ditayangkan sejak awal bulan lalu di Astro. Terbaharu, Zahirah Macwilson telah berkongsi sedutan babak dalam drama itu di Instagram miliknya.

Menerusi sedutan babak tersebut, Zamarul Hisham yang memegang watak sebagai Datuk Mazlan mempunyai perwatakan miang telah melontarkan beberapa dialog berunsurkan ‘double meaning’ kepada Zahirah yang membawa watak sebagai Aina Cempaka.

A post shared by Zahirah Macwilson (@zahirahmacwilson)

Dalam babak tersebut, Zamarul dilihat sedang membuka ikatan tangan dan kaki Zahirah sebelum meminta izin untuk ke tandas.

Adegan tersebut telah meraih perhatian orang ramai dan menjengah ke ruangan komen, rata-rata netizen melontarkan kritikan terhadap dialog yang diungkapkan oleh Zamarul.

Malah, segelintir netizen turut meluahkan rasa geli dengan ungkapan Zamarul dalam drama itu dan ada juga yang memuji lakonan Zamarul yang dikatakan ‘menjadi’.


‘Tak Bataklah Nak Rentas Negeri’- Rita Rudaini Terkilan Dengan Sikap Netizen Yang Busuk Hati

Sebelum ini, Rita Rudaini mengakui tidak kisah namanya digugurkan daripada mana-mana drama termasuk drama 100 episod kerana belum mengambil vaksin.

Terbaharu, Rita akui ‘bingung’ dengan tindakan segelintir pihak yang turut dirasakan dengki terhadapnya dalam satu perkongsian di Insta Story. Malah, dia tidak kisah jika tidak dapat pulang ke kampung ataupun bercuti.

Rita berasa hairan kenapa ada individu yang sudah cukup syarat untuk merentas negeri bersikap busuk hati dan dengki terhadap dirinya. Tambahnya, apa yang penting sekarang hanyalah kesihatan dirinya dan keluarga.

Dalam perkongsian lain, Rita mendoakan agar mereka yang merentas negeri selamat tiba ke destinasi masing-masing. Namun, Rita sempat menyindir netizen yang sering memaki hamun dirinya sebenarnya sedang ‘berzikir’.

Umum mengetahui, Perdana Menteri telah mengumumkan kebenaran merentas negeri kepada individu yang sudah lengkap vaksinasi pada Ahad lalu.

Tahukah ada cadangan agar mereka yang tidak mahu divaksin perlu tanggung kos rawatan jika terkena COVID-19? Klik pautan di bawah untuk ketahui lanjut.

Pensyarah Kanan UPM Cadang Individu Tolak Vaksin Tanggung Kos Rawatan Penuh COVID-19

Promosikan Cucuk Vaksin ‘Kosong’ Dan Sijil Palsu, Netizen Mahu Ustaz Ini Dikenakan Tindakan

Ahli GPMC Kedah Cadang Pakai ‘Tin Foil’, Takut Diganggu Dengan Isyarat 5G Vaksin COVID-19


‘Tak Buat Research Ke?’ – Netizen Kesian Lihat Pembaca Berita Kena ‘Sound’ Dengan Dato Hattan

Berita kehilangan bintang berbakat vokalis kumpulan XPDC, Mael yang meninggal dunia telah disahkan oleh anaknya membuatkan ramai peminat turut bersedih.

Terbaharu, tular di media sosial sebuah video suntingan temu bual panggilan telefon secara ‘live’ di kaca TV dimana memaparkan Dato’ Hattan ‘menyekolahkan’ pembaca berita yang mengajukan soalan kepadanya dalam satu segmen mengenang pemergian Mael XPDC di Astro Awani Berita 501.

A post shared by rizalhakimm (@rizalhakimm_punyer)

Menerusi video suntingan tersebut, Dato’ Hattan mempersoalkan mengapa pembaca berita itu tidak membuat research terlebih dahulu sebelum menemu bualnya dan seolah-olah berasa kecewa apabila pembaca berita itu salah meneka penulis lirik serta meminta orang yang betul-betul tahu untuk menemubualnya.

Selepas pembaca berita tersebut mengucapkan terima kasih kerana memberi sedikit ucapan takziah diatas pemergian Allahyarham Mael, Dato’ Hattan secara tiba-tiba memutuskan panggilan telefon.

Susulan itu, rata-rata netizen menzahirkan rasa kasihan kepada pembaca berita terbabit dan mengatakan tindakan Dato’ Hattan tidak wajar kerana mempermalukan pembaca berita itu.

Bukan itu sahaja, segelintir netizen turut mengecam tindakan Dato’ Hattan yang dikatakan kurang beradab dan tidak sepatutnya dia bertindak seperti itu.


Tak Jaga Kebajikan Pekerja, Kerajaan Buka 19 Kertas Siasatan Terhadap Top Glove

Kerajaan telah bertindak menutup operasi Top Glove Corporation Berhad di lima negeri pada 26 November lalu. Ini berikutan terlahirnya Kluster Teratai di salah sebuah kilang Top Glove di Meru, Klang yang menjadi penyumbang terbesar kes COVID-19 di Malaysia.

Susulan daripada itu, Kementerian Sumber Manusia bersama-sama dengan Jabatan Tenaga Kerja Semenanjung Malaysia (JTKSM) telah membuka 19 kertas siasatan terhadap pengeluar sarung tangan getah terbesar dunia kerana tidak mematuhi Akta Standard Minimum Perumahan dan Kemudahan Pekerja 1990 (Akta 446), lapor MalaysiaKini.

Dalam satu kenyataan kepada media, JTKSM berkata bahawa siasatan menyeluruh mendapati majikan telah gagal untuk memohon pensijilan untuk tempat tinggal pekerja daripada JTKSM berdasarkan Seksyen 24D Akta 446.

Kesalahan lain termasuk asrama dan tempat tinggal yang sesak serta keadaan dan pengudaraan yang teruk. Selain daripada itu, bangunan yang dijadikan tempat tinggal juga tidak mematuhi undang-undang pihak berkuasa tempatan (PBT), lapor Malay Mail.

Top Glove sebelum ini telah mendapat perhatian yang meluas setelah 3,400 pekerjanya dijangkiti wabak COVID-19. Kebanyakan rakyat Malaysia mahu Top Glove bertanggungjawab kerana tidak menjaga kebajikan pekerja sehingga tercetusnya kluster terbaharu di Selangor.

Media antarabangsa, Chanel 4 News sebelum ini pernah menyatakan bahawa kediaman tempat tinggal pekerja warga asing di sana ‘mengerikan’ apabila mereka terpaksa berhimpit seramai 24 orang di dalam satu bilik dan berpotensi menjadi tempat penyebaran wabak COVID-19.

Sekiranya disabitkan kesalahan di bawah Akta 446, seorang majikan boleh dihukum denda sehingga RM50,000 untuk setiap kesalahan.

Untuk rekod, awal bulan ini, Top Glove terpaksa menghentikan sementara operasi di beberapa kilang di Malaysia setelah ribuan pekerja diuji positif wabak COVID-19.

Terdahulu, kes COVID-19 warga asing naik mendadak di kilang Top Glove. Klik pautan di bawah.

Kes COVID-19 Warga Asing Naik Mendadak, Rakyat Malaysia Mahu Top Glove Bertanggungjawab

Untung Besar Di Tengah Pandemik COVID-19, Pemegang Saham Top Glove Terima Dividen Hampir RM1 Bilion


Tak Lagi Raya Seorang, Syafiderella Dah Jumpa Jodoh

Bila dah berkumpul beramai-ramai dengan sanak-saudara, sudah semestinya siapa-siapa yang tengah solo akan menjadi sasaran untuk soalan cepumas ‘bila nak kahwin’.

Tapi yang pasti tahun ini Syafiderella tidak solo lagi.

Agak-agak anda, boleh ke kita jadi macam Syafiderella? Jawapan dia mesti boleh.

Sudah menjadi kelaziman atau tradisi kebanyakan masyarakat kita untuk menganjurkan atau berkunjung ke rumah terbuka sempena hari raya.

Nama pun raya mesti kena hadir penuh bergaya, mana tahu terjumpa jodoh. Nak juga jumpa jodoh masa raya macam Syafiderella.

Alang-alang awak boleh datang ke rumah terbuka saya,

Apa kata awak buka hati awak untuk saya sekali!

Anda bayangkan orang yang anda suka bagi pickupline macam ini masa beraya rumah si dia.

Siapa yang tak cair kalau crush bagi pantun macam ini? Jadi tunggu apa lagi, anda kena pastikan raya tahun ini anda cuba sedaya upaya dari atas sampai ke bawah.

Sudah menjadi kewajipan setiap wanita mahu nampak cantik dan bergaya di pagi raya. Alang-alang anda dah cantik, cuba mengorat orang yang anda suka, mana tahu dapat.

Anda mahu beberapa tips untuk tampil lebih yakin pada hari raya nanti?

Semua orang tahu penampilan sangat lah penting bagi seorang wanita. Pandangan pertama adalah perkara yang paling penting apabila kita ingin memperkenalkan diri kita kepada orang yang tidak dikenali atau sebagainya.

Anda pun tahu dengan menjaga penampilan diri, seseorang itu akan lebih menghargai dan menyayangi dirinya sendiri.

Selain itu, penting untuk menjaga adab. Tak cantik kalau muka dah lawa tapi suka terpekik terlolong depan orang ramai. Jatuh saham nanti.

Wanita yang memberikan senyuman yang manis mampu membuatkan jantung lelaki bergetar. Hal ini kerana, sifat semulajadi wanita yang lembut, ayu dan manis, senyuman korang sememangnya sangat lah menawan.

Bila anda bertentangan mata, cuba lemparkan senyuman yang paling menawan.

Kadang-kadang ada diantara kita yang segan nak tunjukkan diri sebenar sebab takut.

Jangan risau anda tunjukkan sahaja sikap bersahaja anda itu sebab kadang-kadang benda macam itu yang membuatkan si dia tertarik dengan kita.

Harap tips ini dapat membantu anda mengorat si dia nanti. Nak bergaya sakan tapi bila fikir cuaca di Malaysia panas, terus tak jadi.

Mana tidaknya, bila penampilan dari kepala hingga hujung kaki dah bergaya, tiba-tiba cuaca panas sehingga mengakibatkan kulit kepala kita jadi gatal sangat.

Penjagaan rambut dan kulit kepala sama pentingnya seperti mana anda selalu mengambil berat tentang penjagaan kulit wajah, terutamanya bila berhijab. Penjagaan rambut bagi mereka yang berhijab lebih rumit berbanding penjagaan rambut biasa.

Apa kata anda cuba guna Safi Shayla Supa Shampoo Anti Dandruff baharu ini, ianya diformulasi khas untuk wanita berhijab dengan AHA, BHA supaya rambut bebas kelemumur, kegatalan dan anti-gugur.

Kekal Supa Dingin, Supa Lega dan Supa wangi dengan wangian yang bertahan sehingga 72 jam walaupun memakai hijab.

Anda mengidamkan kulit wajah yang cantik, bersih, cerah, berseri tanpa sebarang cela di musim perayaan ini. Lagi-lagi bila terserempak dengan bakal jodoh?

Kalau anda mahu tahu bukan sebab produk mahal sahaja tapi sebenarnya pemilihan produk itu yang penting.

Antara produk yang anda boleh guna ialah Safi sebab ianya memang diperbuat dari bahan yang berkualiti dan yang paling penting harga sangat mesra pengguna.

Anda boleh guna Safi Perfect White Hyaluron Brightening Serum, untuk kulit yang lebih cerah dan mulus.

Serum bertekstur ringan ini mampu menembusi jauh ke lapisan kulit untuk mencerahkan kulit. Yang paling penting, ia juga mengandungi 100x Vitamin C untuk membantu dapatkan kulit bebas jeragat, 3x lebih cerah berseri, tona sekata dan kekal terhidrat.

Betul ke Safi nak jemput semua ke rumah terbuka Amir termasuk Syafiderella?

Tapi persoalannya, adakah Syafiderella akan ke rumah terbuka Amir?

Kami dengar cerita yang kakak tiri Syafiderella siap kurung dia dalam bilik sebab tak mahu dia pergi ke rumah terbuka Amir.

Bukan setakat itu sahaja, Syafiderella pun ada masalah yang lagi besar.

Dia tak yakin dengan diri dia sebab kulit muka kusam dan ada masalah rambut.

Maklumlah Malaysia memang panas jadi kebanyakan wanita berhijab terutamanya mesti selalu mengalami masalah kulit kepala gatal.

Macam mana Syafiderella atasi semua halangan ini untuk berjumpa dengan jodohnya nanti?

Kalau anda nak tahu apa yang bakal terjadi kenalah tengok iklan raya Safi sampai habis.

Ia juga, dibintangi oleh si cantik Sofea Shra, Kilafairy, Jaja Iliyes, Ainaa Azhari dan si tampan Aniq Suhair.

Jom sertai Safi bersama Aniq Suhair, Sofea Shra, Kilafairy, Jaja Iliyes dan Ainaa Azhari untuk meraikan Hari Raya Supa Vass dan bergaya di Aidilfitri kali ini.

Kalau anda nak beraya dengan penuh Supa Vass tahun ini, cepat dapatkan produk keluaran Safi sekarang sebelum terlambat.

Safi Supa Vasskan Raya,
Safi Vass, Vass, Vass Raya Bertambah Gaya,
Safi Supa Vass Hari Raya,
Safi Vass, Vass, Vass Safi Vass Supastar……!

Untuk maklumat lanjut korang boleh layari laman web rasmi Safi atau ke laman Facebook mereka.


Tak Lepas Naik Motosikal, Rider Tersangkut Semasa Tunjuk ‘Kung-Fu’ Di Hadapan Orang Ramai

Sewaktu menunggu lampu isyarat merah, kita pasti ternampak pelbagai ‘aksi’ yang dibuat oleh pengguna jalan raya lain sehingga membuat kita kelu selepas melihatnya, sama seperti seorang pengguna TikTok ini.

Baru-baru ini ketika @icelatte_1 sedang menunggu lampu isyarat merah, dia ternampak seorang rider penghantar makanan turun daripada motosikalnya untuk mengemas beg carrier di belakangnya.

Lalu rider itu kelihatan membuka ‘kuda-kuda’ sebelum melibas kaki kanannya secara ‘back-kick‘ untuk menaiki semula motosikalnya, bagaimanapun kakinya tidak sampai dan tersangkut pada bahagian hadapan motosikal.

This too random HAHAHAHHAHAHA 😂 #grabfood #fyp

Sejurus itu dia mengurut kaki dan segera menaiki motosikal seperti biasa. Bak kata orang dahulu — sakit dapat, malu pun dapat selepas skil ‘kung-fu’ untuk menaiki motosikal tidak menjadi dan diperhatikan oleh pengguna jalan raya lain.

Ramai pengguna TikTok lain menyatakan mereka tidak dapat menahan daripada ketawa selepas menonton video pendek itu. Walaupun tiada sebarang dialog atau bunyi tambahan, aksi rider itu sudah cukup mencuit hati bagi sesiapa yang melihatnya.

Jika ‘abang rider kung-fu’ menonton semula video ini, semoga ia menjadi salah satu kenangan manis buatnya semasa dia menjalankan tugas menghantar makanan kepada pelanggan.

Pada tahun lalu, orang ramai teruja selepas melihat seorang rider mengambil selekoh seperti pelumba profesional. Baca lebih lanjut melalui pautan di bawah.

Macam Pelumba MotoGP, Aksi Rider GrabFood Ambil ‘Corner Baring’ Curi Tumpuan Ramai

Lambat Sentuh Kad Touch ‘n Go, Pemandu Kereta Kena Marah Dengan Penunggang Motosikal

Cuba Bayar Tol Guna Kad Touch ‘n Go, Tindakan Motosikal Ini Undang Persoalan Orang Ramai


7 Aktiviti Ibubapa Ini Boleh Galakkan Anak Belajar Membaca

Anak menginjak umur 6 atau 7 tahun tetapi masih belum boleh membaca? Situasi ini pasti boleh menimbulkan kerisauan di hati ibubapa terutama apabila kanak-kanak seusia itu sudah tahu membaca.

Anda sudah hantar anak ke tadika, beli pelbagai bahan bacaan dan mengajar anak sejak kecil, namun anak masih belum dapat menguasai kemahiran membaca.

Jangan kecewa atau marah anak anda. Cari solusi, bukan tambahkan lagi masalah. Perhatikan anak anda, lihat jika anak anda ada alami kesukaran berkaitan mengenal huruf, menyebut perkataan, mengeja dan sebagainya.

Jika anak tiada masalah yang serius yang mengganggu perkembangannya, ibubapa boleh teruskan usaha, galakan dan dorongan supaya anak mampu membaca dengan jayanya.

Tiga perkara yang ibu bapa boleh lakukan apabila berhadapan dengan keadaan ini adalah:

Anda tidak boleh membina rasa tertekan dalam diri ketika hadapi situasi ini. Perasaan sebegitu boleh mempengaruhi dan dirasai oleh anak.

Jika ibubapa rasa risau dan stres, anak juga boleh merasai perasaan yang sama, sekaligus boleh membantutkan proses belajar membaca anak.

Apabila anak tak mampu kuasai sesuatu peringkat membaca, berkemungkinan anak akan berasa kecewa dan menganggap dirinya gagal. Ibubapa tidak boleh biarkan perasaan seperti itu berlarutan.

Ada baiknya ibubapa bersikap tenang dan beri ruang pada anak. Elakkan terlalu memaksa anak atau mentertawakan anak, dikhuatiri anak langsung hilang minat untuk terus belajar membaca.

Setiap anak mempunyai keistimewaan tersendiri berbanding adik-beradiknya yang lain, kawan-kawan atau sesiapa pun. Jadi kemampuan dan keupayaannya juga berbeza.

Raikan keistimewaan ini dan elak membandingkan kekurangannya itu dengan orang lain. Kita tak mahu anak bersikap terlalu rendah diri hingga hilang keyakinan diri pula.

Anak pasti mempunyai minat terhadap sesuatu. Kenal pasti minatnya dan kaitkan proses membaca dengan minatnya itu. Misalnya, anak suka Upin Ipin, boleh dapatkan komik atau buku Upin Ipin di pasaran.

Bahan bacaan yang berkaitan dengan perkara yang anak minat boleh bantu untuk melancarkan proses belajar membaca. Anak akan berusaha untuk belajar memahami karakter atau jalan cerita yang diminatinya.

Aktiviti yang boleh dilakukan oleh anda di rumah untuk bantu anak lancar membaca termasuklah:

1. Labelkan objek di rumah. Baca sama-sama. Selepas seminggu, ubah label ke tempat lain. Minta anak sebut dan baca serta kenal pasti sama ada label tersebut betul atau salah.

2. Siapkan satu kotak yang dihias cantik dan menarik untuk menyimpan kad perkataan yang anak telah berjaya baca dan sebut dengan betul. Hari berikutnya, boleh keluarkan dan tunjukkan semula kad tersebut untuk ulang kaji.

3. Reka kad ala ‘bingo’ dengan menggunakan perkataan yang anak suka.

4. Jika ada kad imbasan yang digunakan sebelum ini, boleh digunakan untuk membina ayat pula dengan menyusun perkataan demi perkataan.

5. Bacakan anak buku-buku yang lucu, mempunyai rima atau perkataan yang berulang-ulang. Bahan bacaan lucu dengan ilustrasi yang berwarna-warni lebih menarik minat anak supaya tidak mudah bosan.

6. Buku mewarna anak boleh dimanfaatkan lebih lagi dengan melabel gambar dalam buku tersebut.

7. Gunting dan tampalkan gambar yang telah diwarnakan dalam buku mewarna ke dalam buku lain atau kertas lukisan. Hasilkan ayat dengan menggabungkan beberapa jenis gambar tadi dan bacakan pada anak.

Tidak dinafikan anak perlu didedahkan dan diajar membaca sejak bayi. Namun usah terlalu memaksa anak di awal usianya kerana ia akan menyebaban anak tertekan.

Ajar secara santai sambil bermain lebih menyeronokkan dan kurang stres! Itulah yang saya lakukan dengan anak saudara sehingga dia boleh kenal huruf di awal usia.

Timbul satu detik saya mula risau apabila dia tidak lancar mengeja dan membaca meskipun sudah usia 6 tahun. Risau sebab dia bijak sehingga boleh menyelesaikan masalah dalam buku. Tapi jika dia tidak tahu membaca arahan, bagaimana?

Alhamdulillah selepas terangkan kepadanya kepentingan membaca dan mahu beri ganjaran sekiranya dia cemerlang dalam peperiksaan Tahun 1, kini dia sudah mampu mengeja dan membaca dengan bimbingan di rumah dan sekolah.

Maka, saya percaya ibubapa perlu berterusan beri galakan kepada anak untuk membaca. Jadikan aktiviti bacaan itu sebagai satu aktiviti yang menyeronokkan dan sebahagian daripada gaya hidup keluarga.

Suka dan sayang buku, ilmu akan sentiasa disampingmu.


‘Tak Mahir Baca Dan Menulis Sebab Ramai Gagal BM Dan Sejarah Dalam SPM’- Pakar Pendidikan

Antara mata pelajaran yang wajib lulus oleh para pelajar di dalam Sijil Pelajaran Malaysia adalah Bahasa Melayu dan Sejarah. Namun, difahamkan statistik calon SPM yang gagal untuk kedua-dua pelajaran tersebut dilihat sangat membimbangkan.

Menurut laporan FMT, masalah membaca dan menulis dipercayai menjadi sebab ratusan ribu Sijil Pelajaran Malaysia gagal mendapatkan sijil kerana tidak lulus subjek Bahasa Melayu atau Sejarah selepas 11 tahun pembelajaran di bangku sekolah.

Pakar pendidikan, Annuar Ahmad dari Universiti Kebangsaan Malaysia berkata dua kelemahan itu seharusnya diatasi di peringkat sekolah rendah supaya pembelajaran lanjut tidak terganggu.

“Kementerian Pendidikan harus segera pastikan semua pelajar sebelum tamat sekolah rendah mahir membaca dan menulis kerana nanti susah mereka nak cemerlang atau lulus SPM.

“Nanti masuk sekolah menengah mereka tiada motivasi sebab sekolah menengah lagi mencabar, buku teks pun tebal-tebal,” katanya kepada media FMT.

Untuk menilai tahap penguasaan membaca dan menulis, Annuar mencadangkan kerajaan untuk memperkenalkan ujian khas sebelum pelajar melangkah ke alam sekolah menengah atau meneliti semula pemansuhan Ujian Penilaian Sekolah Rendah (UPSR) dua tahun lalu.

NGO Untuk Malaysia dalam Dokumen Keciciran Pendidikan Malaysia yang diterbitkan pada Januari melaporkan kira-kira 140,474 calon gagal mendapatkan sijil SPM kerana tidak lulus subjek Bahasa Melayu atau Sejarah, dalam tempoh antara 2019 hingga 2021.

Difahamkan data tiga tahun itu diambil daripada analisis keputusan SPM yang disediakan Lembaga Peperiksaan Malaysia (LPM), badan menyelia peperiksaan utama.

Namun begitu, Dr Abdul Razak Zakaria daripada Universiti Malaya pula berpendapat bahawa kerajaan perlu mempertimbangkan semula dasar tidak melayakkan calon mendapat sijil SPM dek hanya kerana gagal bagi subjek Bahasa Malayia atau Sejarah.

Beliau berkata tidak wajar menjejaskan masa depan pelajar yang mendapat keputusan yang baik dalam subjek-subjek lain. Bagaimanapun, kerajaan boleh bertindak menahan sijil pelajar sekiranya mereka gagal kesemua subjek atau pun tidak hadir langsung sewaktu peperiksaan.


‘Tak Menghormati Bulan Puasa’ – Netizen Berang Dengan Muzik Video Raya Aliff Syukri

Setiap kali menjelang Hari Raya Aidilfitri, Aliff Syukri Kamarzaman pastinya tampil dengan lagu raya beliau sendiri. Menampilkan elemen yang membuatkan beliau dikecam serta menjadi buah mulut netizen sudah menjadi suatu kebiasaan.

Terbaharu, menggunakan skrip yang sama, usahawan yang mendakwa beliau penyanyi nombor satu negara ini sekali lagi tampil dengan muzik video lagu raya terbaru yang dimuat naik di Instagram malam tadi. Usahawan ini turut memaklumkan muzik video penuh lagu tersebut bakal dilancarkan tidak lama lagi.

A post shared by Aliff syukri kamarzaman (@aliffsyukriterlajaklaris)

Meskipun baru sahaja dimuat naik muzik video yang hanya beberapa saat tersebut, Aliff Syukri nampaknya sekali lagi membuat para netizen berang. Mendakwa beliau seolah seakan mencabar dan tidak menghormati bulan Ramadan antara yang didakwa netizen.

Bukan itu sahaja, terdapat netizen yang mencadangkan agar pihak berkuasa tampil untuk mengambil tegas terhadap usahawan ini.

“Awak, apa salah saya awak?”, jawapan ringkas Aliff apabila netizen mulai mempertikaikan tujuan beliau memuat naik video muzik raya dengan kehadiran kumpulan lelaki yang memakai baju Melayu ketat tersebut.


Tak Meriah Raya Jika Tidak Singgah Ke Raya Havoc 2022, Macam-Macam Ada!

Raya tahun ini pastinya raya yang paling bermakna buat kita semua kerana kita boleh raya sakan! Banyak perkara yang kita terpaksa korbankan sepanjang 2 tahun kita melawan COVID-19. Antara perkara yang kita rindu pastinya perjalanan untuk balik kampung ketika hari raya kan?

Sebelum tiba hari raya, apa kata anda ‘raya’ dahulu bersama kami di Raya Havoc 2022? Sebabnya tak perlu tunggu raya pun untuk anda akses website ini yang menyajikan macam-macam tip serta tip sempena bulan Ramadan dan Syawal yang akan tiba nanti.

Raya Havoc 2022 ini kalau ada tak singgah memang rugi kerana setiap ruang mempunyai keunikannya yang tersendiri. Kira macam open house yang anda boleh pergi secara virtual. .

Kita ada LBS Bina Bumbung Kekasih, Dapur Kawan, Bilik Lepak SEISMIK, Bilik Muzik Medklinn, Ruang Vocket, Ruang Santai OHBULAN! dan Lobi Raya Havoc. Di setiap ruang ini terkandung macam-macam info menarik untuk anda explore. Siap ada minigame kira ketupat lagi! Jadi jom kita lihat apa yang ada di setiap ruang.

Paling atas kita ada LBS Bina, di mana mereka mahu Raikan Rezeki bersama anda. Istimewa raya tahun ini, pelbagai bonus menarik akan diberikan kepada pembeli rumah LBS antaranya yuran guaman percuma, bayara booking rendah dan pakej untuk anda beli perabot buat rumah baharu anda. Berminat? Klik di sini.

Kalau kita ke rumah saudara mara, paling best lepak di dapur sebab ada makanan. Jika anda ke Dapur Kawan, anda boleh dapat tip untuk hasilkan menu sahur semudah ABC! Mudah disediakan dan dapat pastikan anda bertenaga sehingga waktu berbuka.

Di bilik Lepak Seismik, anda boleh dapatkan doa harian yang anda boleh amalkan setiap hari, checklist barang hiasan apa yang akan meriahkan lagi rumah anda ketika raya serta 7 penjual di Shopee yang jual baju sedondon ketika raya. Barulah puas nak raya nanti!

Bila terjadinya pandemik, baru kita ambil berat tentang kualiti udara yang bersih yang kita sedut setiap hari. Medklinn hadir dengan solusi untuk udara yang sentiasa bersih apabila mereka hasilkan steriliser yang portable pada harga yang mampu milik! Boleh bawa ke mana sahaja anda pergi. Mudah.

Ehem, ini ruang paling hype di Raya Havoc 2022. Vocket belanja 3 resipi air yang pastinya dapat hilangkan dahaga dan kelesuan anda selepas seharian berpuasa. Memang kena cuba sebab simple sahaja cara buatnya!

Dan tak lupa idea untuk anda OOTD ketika raya nanti. Dan sebelum itu, best dressed untuk anda yang kongsi outfit raya anda dengan hashtag #VocketFits boleh menang hadiah duit raya daripada kami! Jangan lupa flex outfit raya anda nanti okay?

OHBULAN! ada kongsi tip untuk raya yang lebih selamat sebelum balik ke kampung halaman. Lepas itu anda boleh juga main poll menarik untuk isi masa lapang. Memang ralit bila sudah mula buat poll ni.

Last but not least, Lobi Raya Havoc. Di sini anda boleh join main minigame kira ketupat! Cuba anda cari semua ketupat yang tersembunyi di setiap ruang. Anda hebat jika dapat jumpa semua ketupat bawah 30 saat. Cuba cabar kemampuan anda!

Kami dah kata memang meriah habis Raya Havoc 2022. Jika anda dah lawati, jangan lupa maklum pada rakan-rakan tentang website ini. Jemput datang semua!

Paling kita tunggu-tunggu setiap kali hendak raya pastinya iklan raya daripada jenama terkemuka negara. Jom kita throwback sedikit iklan raya yang pernah keluar sebelum ini.

Tonton ‘Rumah Epik Fantastik’ Iklan Raya TNB Yang Paling Havoc

‘Ini Iklan Raya, Tau?!’ – Lucu Dan Kreatif, Iklan Ini Raikan Wanita Menjelang Hari Raya Nanti


Tak Mudah Jadi Pembantu Siti Nurhaliza, Ini Yang Saya Lihat Di Pelancaran Album Terbaru

Tanggal 5hb Mei 2017 pastinya menjadi sejarah buat Dato Siti Nurhaliza (DCT) kerana selepas dua tahun, beliau kembali memeriahkan industry muzik tanah air dengan buah tangan terbarunya, SimetriSiti.

Album ke-17 ini memuatkan 10 lagu yang mana Dato Siti banyak bekerjasama dengan ramai kenalan juga rakan seperjuangan beliau di dalam arena seni suara.

Jujurnya, saya sendiri masih berlari-lari di Pesta Buku, namun jemputan dari Puan Sang Dewi (SD) kali ini saya tidak boleh untuk menolak. Ini sebuah peluang keemasan untuk sesiapa sahaja.

Saya sampai sedikit awal dan dapat melihat kelibat SD berlegar di sana sini, saya biarkan sahaja beliau bekerja. Sambil-sambil dapat juga membaca naskhah Boneka Rusia Guido dari Wan Nur Azriq.

Selepas beberapa minit, saya tutup buku tersebut. Kelibat SD ini jadikan saya suka untuk melihat kembali perjuangan manusia yang berada paling rapat dengan DCT ini.

Walaupun kita semua tahu, sudah pasti Dato suaminya yang sentiasa bertakhta di hati, namun apabila figura ini keluar dari rumah, ada seorang insan yang sentiasa menjaga rapat tubuh kesayangan ramai ini.

Berbekalkan sebuah walkie talkie, beg tangan yang tak pernah lekang dari bahu, sebatang pen dan entah berapa helai kertas di tangan kanannya, beliau ligat sahaja keluar masuk dewan Taming Sari, Royal Chulan, Kuala Lumpur.

Melihat semua para jemputan sudah beratur di meja pendaftaran, saya ikut serta. SD sedang menulis di meja tersebut lalu saya menyapa. Beliau terus bangun dan memberi tunjuk di mana letaknya meja yang akan saya duduk. Saya pilih untuk menyorok di belakang walau beliau kelihatan tidak selesa dengan keputusan saya.

Selang beberapa minit, beliau berdiri di hadapan kami semua, bercakap melalui walkie talkie dan kemudiannya bergegas keluar kembali. Terus sahaja lip lap lampu flash kamera di sana sini. Oh DCT sudah sampai. Saya melihat DCT, suami dan para pengikutnya masuk ke dalam dewan dengan penuh berseri-seri. Manakala SD mengikut dari belakang dan masih tak jemu bercinta dengan walkie talkienya.

Matanya melilau, kakinya laju ya amat dan suara kecilnya itu berbisik-bisik dengan kotak hitam di tangannya. Entah apa, ada sahaja yang beliau pastikan.

Program bermula. Pengerusi majlis manis sekali. Suara dan kepekaan terhadap audien cukup bagus. Saya puji. Debaran menanti DCT bukan calang-calang.

Jika ikon yang ini memandang tepat ke wajah kalian, kalian akan rasa bagaimana panahan tersebut. Kahkahkah. Ia sebuah melodi yang dilantunkan kepada hati. Sukar nak kata, kerana kita semua berhubung melalui lagu.

Mata saya masih melihat kelibat SD. Melilau-lilau. Hinggalah sebelum DCT naik ke pentas, barulah saya fokus kepada apa yang mereka semua sampaikan. Mereka tontonkan dua video klip dari lagu terbaru dalam album SimetriSiti. Dua lagu ini pastinya akan menjadi kegemaran seantero negara, Segala Perasaan dan Bersandar Cinta.

DCT mengatakan, album ini sememangnya beliau hadiahkan kepada peminat. Yang selama 21 tahun langsung tak pernah jemu mendengar suaranya. Menyokong pembabitannya serta sentiasa mendorong beliau untuk menjadi artis seni suara yang masih relevan sehingga hari ini.

Malah, lebih dari itu, kita dihidangkan dengan sebuah lagu yang diciptanya sendiri kali ini, Penghiburku. Memang ya, jika kalian dengar, sudah pasti ia memberi memori dan sorotan semasa beliau mengadakan konsert dan persembahan.

Usai program, berperanglah media menghurung DCT. Maka saya yang penyegan yang amat ini, mencari-cari SD. Oh akhirnya saya berjumpa beliau sedang mahu menjamah makanan.

“Maaf Cik Khairul, saya tak makan dari pagi, saya makan dulu ya, sikit ja,” Katanya.

Saya terdiam dan senyum sahaja. Terasa seperti mengganggu pun ada. Detik-detik berjumpa makanan saat kesibukan yang amat sangat, memang terasa seperti mendapat hadiah dari Tuhan. Ia semacam sebuah penghargaan kepada diri untuk menambah tenaga yang semakin lama semakin berkurang.

Kami bersembang tentang album, tentang buku saya, Tuhan, Jaga Dia Untukku, juga sekejap-sekejap mengusik Siti Fairuz yang juga pembantu DCT sedang bercakap seorang diri kerana sibuk dengan live Instagram.

Selepas berjaya bergambar dengan DCT, saya pulang ke PWTC menjaga booth Viral-Lah! Memang kebetulan tidak ramai pula pada waktu usai maghrib. Saya duduk di satu kerusi dan melihat kembali perjuangan SD dari bermulanya sebuah hashtag #albumdct2017 pada tahun lepas.

Satu demi satu saya sorot. Dan saya akui perjalanan membikin album ini bukan senang.

Entahlah. Tiba-tiba ada sebuah perasaan yang bermain-main dalam kepala.

Lagu pertama yang dijual secara digital berjudul Segala Perasaan pada 28hb april lepas, dan ia menghantui para pendengar. Sekali dengar sahaja sudah terpikat. Apabila saya lihat liriknya itu, ia seperti menggambarkan sesuatu yang sukar untuk kita semua fikirkan dengan kasar.

Setiap detik yang berlalu itu, merupakan sebuah pengorbanan besar dari beliau. Yang mana pagi petang siang malam, beliau ini menyesuaikan diri, segala kerahan tenaga dicurahkan untuk memastikan ikon jagaannya itu sentiasa di dalam keadaan sangat baik. Ya, perkataan sangat itu penting untuk ayat kali ini.

“Ketika cinta, telah bersarang, taklukan dua manusia, untuk hanyut dalam rasa,

Dan rindu datang, setiap saat, seolah tak mengizinkan sedetik untuk berpisah,”

Selepas berpuluh tahun insan ini bersama melekat dengan DCT, saya fikir untuk kali ini DCT bukan sahaja menghadiahkan suaranya buat peminat. Namun, saya juga rasa DCT menghadiahkan setiap satu lagu yang dipilih bersama itu merupakan hadiah besar buat SD.

Walau hanya dua kali saya melihat secara langsung bagaimana SD menguruskan program dan majlis yang melibatkan artisnya ini, saya nampak dengan jelas sebuah kesungguhan yang cukup jitu dari pada hati beliau yang paling dalam.

Bayangkanlah, sedang makan-makan, beliau sebut dengan nada kecewa yang beberapa orang telah memuat naik gambar di media sosial yang ada jurugambar terpaksa duduk di lantai kerana kekurangan kerusi semasa majlis.

Beliau terus merendahkan diri sendiri, mana-mana program yang melibatkan artis kesayangan ramai ini pasti akan ada lebihan manusia. Walau beliau sudah sediakan ruangan lebihan itu, namun akan tetap melimpah ruah.

Dan itulah yang sentiasa beliau lalui dengan sehemah-hemahnya. Walau sudah dinyatakan RSVP, namun itulah ujian yang beliau hadap berkali-kali.

Beliau bangun, memberi layanan kepada setiap satu meja di dalam dewan. Ya kawan, setiap sebuah. Bertanya sama ada selesa, makanan ok atau tidak, dan berbagai soalan lagi.

Semua ini meruntun setiap jiwa. Beliau tahu yang beliau sedang membawa sebuah batu besar di atas kepala yang bernama imej. Ya imej Dato Siti Nurhaliza. Sedikit sahaja gelincir, batu itu akan menghancurkan dirinya juga Dato Siti sendiri. Begitulah.

Manusia yang pastinya punya kelebihan, datang kepada kalian dan menjaga hati kalian dengan sesungguh-sungguhnya.

Malam tadi, termetrilah semuanya. Album tersebut sudah pun berada di iTunes dan dikatakan sudah pun berada di pasaran bermula hari ini di kedai-kedai.

Saya pun terus muat naik semua dan dengar satu demi satu.

Dari track pertama, Bersandar Cinta hinggalah yang akhir, Hiasi Duniaku, saya simpulkan, ini bukan sahaja hadiah DCT kepada peminatnya semua, namun ia berupa sebuah penghargaan besar buat peneman dirinya yang diberi Tuhan kepadanya, Rozi Abdul Razak, yang kita kenali sebagai Sang Dewi.

Yang menjaga setiap perjalanan kerjaya DCT, yang menyusun setiap langkah keluar masuk media, yang selalu ada setiap masalah luka dan duka, yang juga selalu senang bergembira dan mengusik jiwa, itulah dia, yang kita kenal sebagai Kak Zi.

Kau bacalah segala lirik, dan kau lihatlah dua wajah ini.

Mereka serasi dalam bentuk sebuah perasaan. Yang digabung menjadi sebuah cinta yang sukar nak dilafaz. Ia sememangnya berbentuk istimewa, yang meliputi sebuah kejayaan yang dirangkul bersama-sama.

Seorang ke depan, seorang lagi menyorok di belakang.

Namun kejayaan yang ada pada setiap lampu yang menyuluh itu, ada sebuah bayang yang sentiasa melekap pada diri.

Terima kasih Puan Rozi, kerana menjaga Siti untuk kami. Hingga beliau masih berdiri menghiburkan kami sehingga hari ini.

Terima kasih kerana memberi izin kepada diri sendiri untuk berkorban masa untuk kami. Terima kasih juga kerana mengorbankan diri untuk memberi sebuah hadiah besar untuk negara kami ini.

Hari ini, kita melihat sebuah gabungan si penyanyi dan seorang pembantu. Saya pasti, inilah contoh yang diimpian oleh setiap manusia yang punya cita-cita besar seperti ini.

Geraknya tidak boleh sendiri. Perlu ada sebuah lagi hati untuk melengkapkan diri. Dan DCT bertuah memiliki SD untuk sebuah perjalanan panjang ini.

Itulah keseimbangan sebuah Simetri. Yang ada kumpulan orchestra, juga ada sebuah akustik, juga seperti ada suara-suara yang membantu di belakang, yang menjadikan SimetriSiti ini sebuah kegemilangan besar industry seni suara tanah air.

Tahniah semua composer, penulis lirik, serta seluruh tenaga kerja album ini.

Juga tahniah Dato Siti, Tahniah Puan Rozi.

“Tinggallah kenangan luka, tergantikan cerita yang berkisarkan cinta, memberi harapan untuk kita berdua, saling menjaga dan setia, untuk selamanya”

Khairul Hakimin Muhammad,
Terus menyokong dari jauh.